Οικοσελίδα > Ειδήσεις > Οικονομικές > Με €800 εκ. επωφελήθηκε η κυπριακή γεωργία από την ΚΑΠ, λέει ο Καδής\nΑπό την ένταξη της Κύπρου στην ΕΕ το 2004 μέχρι και σήμερα έχουν διοχετευτεί στην κυπριακή γεωργία πέραν των €800 εκ. μέσω της Κοινής Αγροτικής Πολιτικής (ΚΑΠ), ανέφερε ο Υπουργός Γεωργίας Κώστας Καδής.\nΣύμφωνα με ανακοίνωση που αναμεταδίδει το ΓΤΠ, ο Υπουργός μιλούσε σε δημοσιογραφική διάσκεψη στο πλαίσιο της εκστρατείας ενημέρωσης «Κύκλοι της γης», στο Σπίτι της ΕΕ, στη Λευκωσία.\nΣτην ομιλία του με θέμα «Η σημασία της Κοινής Αγροτικής Πολιτικής (ΚΑΠ) για τους αγρότες και τους καταναλωτές στην Κύπρο», ο κ. Καδής είπε εξάλλου ότι οι συζητήσεις για το πλαίσιο λειτουργίας της νέας Κοινής Αγροτικής Πολιτικής μετά το 2020 έχουν ήδη αρχίσει.\nΔιαβεβαίωσε παράλληλα ότι στις συζητήσεις αυτές θα καταβληθεί κάθε προσπάθεια για τη διασφάλιση των συμφερόντων του Κύπριου Αγρότη αλλά και τη διαφύλαξη του περιβάλλοντος και των κοινωνικών αγαθών που προσφέρει η γεωργία στον τόπο.\n«Η Κοινή Αγροτική Πολιτική, που απορροφά σήμερα το 38% του Προϋπολογισμού της Ευρωπαϊκής Ένωσης, δεν είναι απλά επωφελής για τους αγρότες και τη γεωργική παραγωγή, αλλά επηρεάζει όλους τους ευρωπαίους καταναλωτές και πολίτες» είπε ο Υπουργός.\nΣυμπλήρωσε ότι από τα €800 εκ. που διοχετεύτηκαν στην κυπριακή γεωργία, γύρω στα €500 εκ. αφορούσαν Άμεσες Πληρωμές και τα Μέτρα Στήριξης της Αγοράς, ενώ τα υπόλοιπα αφορούσαν τα Προγράμματα Αγροτικής Ανάπτυξης.\nΌσον αφορά την καταχώρηση παραδοσιακών αγροδιατροφικών προϊόντων, είπε εξάλλου ότι μέχρι σήμερα, έχουν καταχωρηθεί το κολοκάσι/πούλλες Σωτήρας ως προϊόν Προστατευόμενης Ονομασίας Προέλευσης και το παφίτικο λουκάνικο, το γλυκό τριαντάφυλλου Αγρού, τα κουφέτα αμυγδάλου Γεροσκήπου και το λουκούμι Γεροσκήπου ως προϊόντα Προστατευόμενης Γεωγραφικής Ένδειξης, ενώ προχωρεί η διαδικασία και για αρκετά άλλα προϊόντα.\nΠαρατήρησε ακόμη ότι η παραγωγή βιολογικών προϊόντων σημειώνει σημαντική αύξηση.\nΟ Υπουργός Γεωργίας είπε τέλος ότι έχει αρχίσει ήδη μια προσπάθεια λεπτομερούς καταγραφής των αθέμιτων εμπορικών πρακτικών «και σύντομα ευελπιστώ ότι θα είμαστε σε θέση να θεσπίσουμε αποτελεσματικά μέτρα πάταξης του φαινομένου», προς όφελος των γεωργών και της οικονομίας του τόπου μας.\nΧαιρετίζοντας την ίδια εκδήλωση, ο Επικεφαλής της Αντιπροσωπείας της Ευρωπαϊκής Επιτροπής στην Κύπρο Ιερόθεος Παπαδόπουλος ανέφερε ότι η Κοινή Αγροτική Πολιτική ήταν ένας από τους λόγους για τους οποίους δημιουργήθηκε, στη δεκαετία του 50, η Ευρωπαϊκή Οικονομική Κοινότητα.\nΈκανε λόγο για επιτυχία της ΚΑΠ, λέγοντας ότι στην Ευρωπαϊκή Ένωση σήμερα, οι γεωργοί παρέχουν μια σταθερή προμήθεια τροφίμων, που παράγονται με βιώσιμο τρόπο σε προσιτές τιμές για περισσότερα από 500 εκατομμύρια Ευρωπαίους.\n«Η γεωργική πολιτική της Ευρωπαϊκής Ένωσης εξασφαλίζει ένα αξιοπρεπές βιοτικό επίπεδο στους γεωργούς, και θέτει συγκεκριμένα πρότυπα για την ασφάλεια των τροφίμων, την υγεία και την καλή διαβίωση των ζώων και την προστασία του περιβάλλοντος» ανέφερε ο κ. Παπαδόπουλος.\nΑναφέρθηκε τέλος στη μετεξέλιξη της ΚΑΠ, λέγοντας πως θα χρειασθούν χρήματα. Στην πρόταση που παρουσίασε η Επιτροπή στις 2 Μαΐου για τον προϋπολογισμό της Ένωσης για την περίοδο 2021-2027, προβλέπεται ποσό 365 δις ευρώ για την εκσυγχρονισμένη γεωργική πολιτική, είπε.\nΩς προς την ελαφρά μείωση στον προϋπολογισμό της ΚΑΠ, γύρω στο 5% σε σχέση με την περίοδο 2014-2020, ο κ. Παπαδόπουλος είπε ότι η απάντηση βρίσκεται στην καινοτομία, καθώς η εκσυγχρονισμένη ΚΑΠ θα εστιάζει περισσότερο στο περιβάλλον και στο κλίμα, θα στηρίξει τη μετάβαση προς έναν πιο βιώσιμο γεωργικό τομέα και θα στηρίξει την ανάπτυξη δυναμικών αγροτικών περιοχών.\nΕίπε τέλος ότι ποσό €10 δις. θα υποστηρίξει την έρευνα και την καινοτομία στη γεωργία, στο πλαίσιο του προγράμματος Ορίζων Ευρώπη.\nΕξάλλου, σύμφωνα με ανακοίνωση, η Αναπληρώτρια Κυβερνητική Εκπρόσωπος Κλέλια Βασιλείου μίλησε για τη σημασία της ανάδειξης των κυπριακών προϊόντων ποιότητας. Έχοντας θητεύσει ως Πρόεδρος στην Αναπτυξιακή Εταιρεία Τροόδους, η κ. Βασιλείου ανέλυσε τη διαδικασία που πρέπει να ακολουθηθεί για την καλύτερη ανάδειξη των κυπριακών προϊόντων καθώς και τη σύνδεσή τους με τον αγροτουρισμό.\nΑπό την πλευρά της, η συντονίστρια της εκστρατείας «Κύκλοι της Γης» Ματίνα Ζησιάδου, παρουσίασε τα αποτελέσματα της εκστρατείας στον ένα χρόνο εφαρμογής της. Συγκεκριμένα, η εκστρατεία περιλάμβανε δράσεις τόσο για το ευρύ κοινό, όσο και για τους αγρότες, μεταξύ άλλων, σεμινάρια σε μαθητές και εκπαιδευτικούς, εργαστήρια με αγρότες, Παγκύπριο συνέδριο για την ασφάλεια τροφίμων και την ΚΑΠ καθώς και εκπαιδευτικές επισκέψεις νέων σε μονάδες που χρηματοδοτήθηκαν από το Πρόγραμμα Αγροτικής Ανάπτυξης (ΠΑΑ).\nΟ Επιστημονικός Συνεργάτης της εκστρατείας Σάββας Μαλιώτης, σε παρέμβασή του μίλησε για τον Οδηγό Καλών Πρακτικών που εκπονήθηκε στο πλαίσιο της εκστρατείας, παρουσιάζοντας ένα παράδειγμα από επιχείρηση που επιδοτήθηκε στην Αυστρία μέσω κονδυλίων της ΚΑΠ. Παράλληλα, ο Πρόεδρος του Κέντρου Προώθησης και Προβολής Παραδοσιακών Προϊόντων Μιχάλης Κραμβής έκανε αναφορά στην προσπάθεια του Κέντρου για καταχώρηση του τυριού «Χαλίτζια Τυλληρίας» ως πιστοποιημένο κυπριακό προϊόν. Τέλος, ο Σταμάτης Ρωσίδης, Πρόεδρος του Κυπριακού Συνδέσμου Καταναλωτών, μίλησε για την καταναλωτική διάσταση στον τομέα των τροφίμων.\nΗ εκστρατεία ``Κύκλοι της γης`` συγχρηματοδοτείται από την Γενική Διεύθυνση Γεωργίας και Αγροτικής Ανάπτυξης της Ευρωπαϊκής Επιτροπής.


«Καλώ τα κράτη-μέλη να παρουσιάσουν περισσότερες γυναίκες υποψήφιες ως μελλοντικές επιτρόπους» - TheNewspaper.gr\n-115 min. ago-Ε. Λιακούλη: «Να χορηγηθούν προσωρινές αναπηρικές συντάξεις και ειδικά σε ψυχικά ασθενείς»\n-107 min. ago-Αισθητή μείωση των κρουσμάτων στη Θεσσαλονίκη\n-90 min. ago-Ομάδα 62 ατόμων σχεδίασε την εκτέλεση του Ιρανού επιστήμονα\n-88 min. ago-Ανακοινώθηκαν 98 νέοι θάνατοι - 603 διασωληνωμένοι στις ΜΕΘ\n-78 min. ago-Η εξομολόγηση του Απόστολου Ρουβά για τον άγνωστο αρραβώνα που είχε στο παρελθόν\n-70 min. ago-Ουγγαρία: Διευθυντής μουσείου συνέκρινε τον Σόρος με τον Χίτλερ\n-68 min. ago-Πέφτει ο υδράργυρος τη Δευτέρα: Πού θα δείξει «μηδέν» βαθμούς\n-57 min. ago-«Αυτοσχέδιες ΜΕΘ στη Λάρισα» καταγγέλει ο πρόεδρος της ΠΟΕΔΗΝ Μ. Γιαννάκος\n-54 min. ago-Λιμεναρχείο Βόλου: Άνεμοι έως 7 μποφόρ αύριο στη Μαγνησία\n-52 min. ago-Συνεργασία του Δήμου Σκιάθου με την αεροπορική Jet2\nΠρώτη καταχώρηση: Παρασκευή, 8 Μαρτίου 2019, 16:12\nΗ Ευρωπαϊκή Επιτροπή έχει αναλάβει δράσεις με απτά αποτελέσματα για τη βελτίωση της ζωής των γυναικών στην Ευρώπη, για την καταπολέμηση της βίας, τη γεφύρωση του μισθολογικού χάσματος και τη θέσπιση καλύτερων συνθηκών για την ισορροπία μεταξύ επαγγελματικής και ιδιωτικής ζωής.\nΑυτό αναφέρει η έκθεση του 2019 που δημοσίευσε η Κομισιόν με την ευκαιρία της Παγκόσμιας Ημέρας της Γυναίκας. Όπως δήλωσε η αρμόδια επίτροπος, Βιέρα Γιούροβα, εν όψει των ευρωεκλογών, «η Ευρώπη πρέπει να δώσει το καλό παράδειγμα: Καλώ τα κράτη-μέλη να παρουσιάσουν περισσότερες γυναίκες υποψήφιες ως μελλοντικές επιτρόπους».\n«Το μόνο που ζητάμε είναι: Ισότητα για όλους. Τίποτα περισσότερο, αλλά και τίποτα λιγότερο. Είναι καιρός γυναίκες και άνδρες να προωθήσουν από κοινού την ισότητα», πρόσθεσε ο πρώτος αντιπρόεδρος, Φρανς Τίμερμανς.\nΣύμφωνα με την έκθεση της Επιτροπής:\nΤο ποσοστό απασχόλησης των γυναικών στην ΕΕ έφτασε στο πρωτοφανές υψηλό επίπεδο του 66,4% το 2017, αλλά η κατάσταση διαφέρει μεταξύ των κρατών-μελών. Το περασμένο έτος, οκτώ κράτη-μέλη έλαβαν συστάσεις στο πλαίσιο του Ευρωπαϊκού Εξαμήνου για τη βελτίωση της συμμετοχής των γυναικών στην αγορά εργασίας (Αυστρία, Τσεχία, Γερμανία, Εσθονία, Ιρλανδία, Ιταλία, Πολωνία και Σλοβακία).\nΟι γυναίκες διατρέχουν μεγαλύτερο κίνδυνο φτώχειας, με μισθούς κατά μέσο όρο 16% χαμηλότερους από τους αντίστοιχους των ανδρών. Αυτό μεταφράζεται και σε συνταξιοδοτικό χάσμα, το οποίο ανήλθε στο 35,7% το 2017.\nΟι γυναίκες εξακολουθούν να υποεκπροσωπούνται σε μεγάλο βαθμό στα Κοινοβούλια και τις κυβερνήσεις. Μόνο 6 από τα 28 εθνικά Κοινοβούλια σε όλη την ΕΕ έχουν επικεφαλής γυναίκες και επτά στα δέκα μέλη των κοινοβουλίων -στην ΕΕ- είναι άνδρες. Ενώ το σημερινό επίπεδο στο 30,5% γυναικών σε θέσεις ανώτερων υπουργών είναι το υψηλότερο από το 2004, εξακολουθούν να υπάρχουν στοιχεία που δείχνουν ότι οι γυναίκες τείνουν να λαμβάνουν χαρτοφυλάκια με χαμηλότερη πολιτική προτεραιότητα.\nΗ γυάλινη οροφή εξακολουθεί να αποτελεί πραγματικότητα στον επιχειρηματικό κόσμο, καθώς μόνο το 6,3% των θέσεων διευθύνοντος συμβούλου σε μεγάλες εισηγμένες εταιρείες στην ΕΕ καταλαμβάνονται από γυναίκες.\nΜεταξύ των μέτρων για τον επιμερισμό των ευθυνών φροντίδας που έλαβε η ΕΕ είναι και η Οδηγία για την ισορροπία μεταξύ επαγγελματικής και ιδιωτικής ζωής. Η Οδηγία καθορίζει ελάχιστο ευρωπαϊκό πρότυπο 10 ημερών άδειας πατρότητας μετ’ αποδοχών για τους πατέρες μετά τη γέννηση του παιδιού τους. Ενισχύει το υφιστάμενο δικαίωμα γονικής άδειας διάρκειας 4 μηνών, καθιστώντας τους 2 μήνες μη μεταβιβάσιμους μεταξύ των γονέων και θεσπίζοντας αποζημίωση που θα καθορίζεται από τα κράτη-μέλη. Περιλαμβάνει, επίσης, διατάξεις για την άδεια φροντίδας, με την απόδοση 5 ημερών ανά εργαζόμενο ετησίως, ως νέο ευρωπαϊκό δικαίωμα για τους εργαζόμενους. Τέλος, οι νέοι κανόνες ενισχύουν το δικαίωμα όλων των γονέων να ζητούν ευέλικτες ρυθμίσεις εργασίας.\nΣημειώνεται, ότι τον Νοέμβριο του 2018 οι γυναίκες αντιπροσώπευαν το 36,4% των μελών του Ευρωπαϊκού Κοινοβουλίου.\nΗ Φινλανδία ξεχωρίζει, σαφώς, με το 76,9% των ευρωβουλευτών της να είναι γυναίκες. Επτά κράτη-μέλη εκπροσωπούνται από τουλάχιστον το 40% κάθε φύλου (Ιρλανδία, Ισπανία, Γαλλία, Κροατία, Λετονία, Μάλτα και Σουηδία), ενώ πάνω από το 80% των ευρωβουλευτών από τη Βουλγαρία, την Εσθονία, την Κύπρο, τη Λιθουανία και την Ουγγαρία είναι άνδρες.\nΣτο πλαίσιο της Ευρωπαϊκής Επιτροπής, οι προσπάθειες για την επίτευξη του στόχου για την κάλυψη του 40% των θέσεων μεσαίας και ανώτερης διοίκησης από γυναίκες έως το 2019, που έθεσε ο πρόεδρος, Ζαν Κλοντ Γιούνκερ, αποφέρουν αποτελέσματα. Το ποσοστό των γυναικών σε διευθυντικές θέσεις έχει φτάσει το 39% σε όλα τα επίπεδα, το 37% σε ανώτερο διευθυντικό επίπεδο και το 40% σε μεσαίο διευθυντικό επίπεδο.\nΤο έργο της τρέχουσας Επιτροπής σχετικά με την πολιτική για την ισότητα των φύλων βασίζεται στη «Στρατηγική δέσμευση για την ισότητα των φύλων 2016-2019».\nΜε ναζιστικό εμβατήριο «τίμησαν» την επέτειο της «Νύχτας των Κρυστάλλων» μέλη της Νεολαίας του CDU\nΟι ΗΠΑ παρακολουθούν στενά τη Βόρεια Κορέα


Επιστολή χαράς στον Πρωθυπουργό - iNotos.gr\nε συγχωρείτε για τις υποδείξεις αλλά δεν μπόρεσα να συγκρατήσω τον ενθουσιασμό μου όταν διάβασα πόσο περήφανος είστε και εσείς για τα δημόσια πανεπιστήμιά μας»\nΜε χαρά διαπιστώνω ότι μετά από πολλές περιπέτειες και δυσκολίες ανακαλύψατε στην Καρδίτσα, στην μικρή αλλά περήφανη πόλη του Θεσσαλικού κάμπου, τις αρετές του δημόσιου πανεπιστημίου. Σας θυμάμαι να επισκέφτεστε την Κύπρο και να λέτε –με πόνο ψυχής, είμαι σίγουρος, αλλά υπηρετώντας πάντα την αλήθεια — ότι τα πανεπιστήμια μας είναι χώροι παρασκευής μολότωφ. Τώρα, όμως, αυτός ο εφιάλτης είναι πίσω σας. Ευτυχώς που πριν λίγες μέρες είχε επισκεφθεί την Καρδίτσα η Υπουργός Παιδείας και με δύο φωτογραφίες που ανάρτησε στο facebook δήλωσε πόσο περήφανη είναι για τα ελληνικά πανεπιστήμια. Εσείς –και σας τιμάει αυτό—διαβάσατε αμέσως την ανάρτηση, είδατε τις φωτογραφίες και αποφασίσατε να ακολουθήσετε την ίδια οδό, σαν νέος σκαπανεύς που ανακαλύπτει τα αξιόλογα τμήματα των ελληνικών πανεπιστημίων που η κυβέρνηση ΣΥΡΙΖΑ είχε επιμελώς κρύψει σε μικρές πόλεις για να μην φαίνονται.\nΚαι –σαν προσωπική χάρη το ζητάω– παρακαλέστε την Υπουργό να καθυστερήσει ακόμη περισσότερο την προκήρυξη των θέσεων στα πανεπιστήμια. Όπως με τη χρηματοδότηση έτσι και με τις νέες θέσεις: γιατί να υπάρχει αυτή η πρόθετη επιβάρυνση του κρατικού προϋπολογισμού; Με τις λίγες θέσεις προσωπικού δεν κατάφεραν να γίνουν αξιόλογα τα πανεπιστήμια; Μήπως γίνουν πιο αξιόλογα με λιγότερες; Μπορεί να ακούγετε παράδοξο, αλλά σε αυτά είστε πολύ καλός, θα βρείτε τρόπους να πείσετε τους ανόητους που αμφισβητούν τις θεωρίες σας.\nΚαι κάτι από τη δική μου εμπειρία: Αχάριστοι είναι οι πανεπιστημιακοί. Δεν καταλαβαίνουν ότι το κρατικό χρήμα δεν είναι για αυτούς. Είμαστε σίγουροι ότι χρειαζόμαστε τόσους πανεπιστημιακούς; Καταλαβαίνω ότι εσείς, με τους τόσους πολλούς αξιόλογους συμβούλους με μόνον απολυτήριο λυκείου τα έχετε καταφέρει μια χαρά. Για αυτό και σας το ξαναλέω: κόψτε τους το 20% (και λίγο παραπάνω αν είναι δυνατό) και μην προκηρύσσετε θέσεις. Και τότε θα δείτε στην επόμενη επίσκεψή σας, πόσο πιο καλά θα είναι τα πανεπιστήμια. Με την προϋπόθεση, βέβαια, ότι θα τους δώσετε λίγο χρόνο και δεν θα τα επισκευθείτε ξανά την επόμενη εβδομάδα.


Αποσύρθηκε και τυπικά από την Super League 2 ο Πανιώνιος - 22/09 14:33 : aek365\nΤρίτη 22 ΣΕΠΤ 2020 - 14:33 7 ΣΧΟΛΙΑ\nΗ ομάδα της Νέας Σμύρνης με επιστολή της στην ΕΠΟ έκανε γνωστό ότι δεν κατεβαίνει στη SL2 αλλά ούτε στην Football League. Δηλώνει συμμετοχή στη Γ’ Εθνική\nΑναμενόμενη εξέλιξη για τον Πανιώνιο που βρίσκεται μπροστά σε μια μαύρη σελίδα για την ιστορία του μετά το ναυάγιο των διαπραγματεύσεων με τους υποψήφιους επενδυτές.\nΜε επιστολή της στην ΕΠΟ η ομάδα της Νέας Σμύρνης έκανε γνωστή την αδυναμία της να συμμετάσχει στο πρωτάθλημα της Super League 2 τη νέα χρονιά, ενώ παράλληλα είναι δεδομένο ότι ο ιστορικός δεν θα συμμετάσχει ούτε στην Football League.\nΟ Πανιώνιος θα μπει από το... παράθυρο μετά από απόφαση της ΕΠΟ στην Γ’ Εθνική, παρά το γεγονός ότι οι όμιλοι έχουν ήδη καταρτιστεί. Έτσι θα βρεθεί είτε στον 6ο είτε στον 7ο όμιλο που συμμετέχουν οι ομάδες της Αττικής.\ntsolias21 - 23/9/2020 09:35\nΔεν θα μας λείψετε καθόλου.\nzakkk21 - 22/9/2020 14:59\nΚαλό αφανισμό... Σκαφτιαδες...\nBlackKnight - 22/9/2020 14:57\nΤο 1996 ήρθα στην Αθήνα για δουλειά. Είχα λυσάξει να φύγω από τον Βόλο και να μείνω Αθήνα γιατί ήθελα να πηγαίνω στο γήπεδο για την ΑΕΚ. Δεν ήξερα τίποτα από Αθήνα και έτυχε να μείνω στην Καλλιθέα. Έπαιζε Πανιώνιος-ΑΕΚ στην Ν.Σμύρνη και δεν βρήκα εισητήριο και ρωτώντας πήγα σε μια καφετέρια που μου είπαν ότι μαζεύει πανιώνιους για να δω το παιχνίδι. Τους είχα μια συμπάθεια λόγω προσφυγικού σωματείου (συνηθισμένος από την συμπάθεια που υπάρχει μεταξύ ΑΕΚ και Νίκης Βόλου) και επειδή... είχαμε πάρει τον Μαύρο από αυτούς. Θεωρούσα το παιχνίδι, έναν αγώνα μεταξύ 2 φιλικών ομάδων και φιλάθλων.\n2 ώρες μετά έφευγα σοκαρισμένος. Τέτοιο μίσος για μία ομάδα από αυτούς προς την ΑΕΚ δεν μου είχε ξανατύχει. Συγκρίνεται ίσως μόνο με το μίσος που ένιωσα για τους γάυρους από το 1996 και μετά.\nΠραγματικά δεν το χωρούσε ο νους μου το μίσος και την υποτίμηση και την λοιδωρία που έβγαζαν για την ΑΕΚ. Και το νιώσαμε πλέον στο πετσί μας όταν η ομάδα μας ξέμεινε από ιδιοκτήτη με πυγμή.\nΕλπίζω να μην μείνει τίποτα από αυτό το σιχαμερό σωματείο. Ούτε η μνήμη του. Και χαμογελώ όσο σκέφτομαι τους τύπους εκείνους που λοιδωρούσαν τόσο άσχημα την ΑΕΚ τότε, αυτή την στιγμή να έχουν κόμπο στο λαιμό αναλογιζόμενοι τι τους περιμένει. Έχει ο καιρός γυρίσματα.\nalex - 22/9/2020 14:55\nΚαταλάβατε τωρα ¨Πάνθηρες του κ@λου¨ που φτάσατε με τη συμπεριφορά σας ολα αυτα τα χρόνια ? Να μη σας λυπούνται για την καταστροφή σας ούτε οι οπαδοί των προσφυγικών ομάδων... Καλή περιπλάνηση λοιπόν... (για ανοδο , όνειρο απατηλό ) . Κάποτε λοιδωρούσατε για την Γ Εθνική την Α.Ε.Κ. Δεν ευχομαι εις το επανιδείν !! Ειδικά για τον Πανιώνιο !!!\nTheoAthens21 - 22/9/2020 14:46\nΤρυπες δε θελατε σκαφτιαδες ,σε μια απο αυτες πεσατε μεσα.\nv58AEK - 22/9/2020 14:43\nΑς σκάψουν το γήπεδο τους τώρα. ΄Ετσι για εκτόνωση.\nEyeOfEagle - 22/9/2020 14:40\nο καθενας εκει που του αξιζει... ας προσεχε


Survivor spoiler 01/05: Αυτή η ομάδα παίρνει την ασυλία! | Newspepper\nSurvivor spoiler 01/05: Αυτή η ομάδα παίρνει την ασυλία!\nΗ… κανονικότητα έρχεται ξανά στο Survivor 5 με ίντριγκες, τσακωμούς και όλα αυτά, που χαρακτηρίζουν ένα ριάλιτι επιβίωσης, που μόνο στο κομμάτι της επιβίωσης δε δίνει σημασία από την πλευρά της παραγωγής, αλλά έχει εξελιχθεί σε ένα «άγριο» ξεκατίνιασμα.\nΔεν είναι τυχαίο, άλλωστε, ότι ειδικά στην μπλε ομάδα τσακώνονται… ακόμη κι όταν κερδίζουν, με τους παίκτες της να βρίσκονται σε μια «εμπόλεμη» κατάσταση, διεκδικώντας την απομάκρυνση ενός συγκεκριμένου παίκτη. Κι αυτός, φυσικά, είναι ο Τάκης Καραγκούνιας, που βλέπει το τέλος να πλησιάζει και την ψυχραιμία του να χάνεται ακόμη περισσότερο.\nΟ μισθοφόρος βρίσκεται ενδεχομένως σε πιο δύσκολη θέση από ποτέ, καθώς δεν είναι μόνο ο Κωνσταντίνος Εμμανουήλ, αλλά μια ολόκληρη… παραλία απέναντί του, με το κλίμα να είναι «βαρύ» και το… μήνυμα να εκπέμπεται ως προς την πρόθεση όλων να τον δουν να φεύγει από την καλύβα και να γυρίσει στην Ελλάδα.\nSurvivor spoiler: Η ομάδα που παίρνει την ασυλία\nΤο θέμα, βέβαια, είναι ότι η ασυλία ακόμη κι έτσι παραμένει κάτι κρίσιμο για κάθε πλευρά, όσο κι αν οι παίκτες της θέλουν να διώξουν κάποιον άλλο. Και είναι δεδομένο, ότι θα δούμε μια πολύ μεγάλη «μάχη» ανάμεσα στις δύο ομάδες, με φόντο το συγκεκριμένο έπαθλο, για το οποίο θα αγωνιστούν ύστερα από δύο εβδομάδες ξεγνοιασιάς, επάθλων με Μαϊάμι, μασάζ και… μαϊμούδες σε πάρκα.\nΌλα αυτά τελείωσαν και γυρίζουμε στη γνωστή καθημερινότητα του παιχνιδιού, με λίγο καιρό πια να έχει μείνει μέχρι να πάμε στον τελικό του Γαλατσίου. Ποια ομάδα, όμως, θα νικήσει και θα πάει ήσυχη στο συμβούλιο του νησιού;\nΟι πρώτες μας πληροφορίες αναφέρουν, ότι η κόκκινη ομάδα θα εκμεταλλευτεί την ταραχή στην αντίπερα όχθη και θα πάρει την ασυλία, αναγκάοζντας την μπλε να ψηφίσει. Δεν έχουμε, όμως, οριστική πληροφόρηση και σύντομα θα σας ενημερώσουμε με βεβαιότητα.\nΠροηγούμενο άρθροΤο Ευαγγέλιο της Κυριακής 1 Μαΐου 2022 – Κυριακή του Θωμά\nΕπόμενο άρθροΤι λένε τα άστρα για σήμερα, Κυριακή 1 Μαΐου;


Ασφάλισης Ταμείο ιδρύθηκε το 1969 χρόνο και συγκεντρώνει όλες τις ασφαλιστικές εταιρείες που παρέχουν αστικής ευθύνης ασφάλιση προς τρίτους σε Κύπρος. Είναι που ασχολούνται με περιπτώσεις κατά τις οποίες δεν μπορεί να εφαρμοστεί η συνήθης διαδικασία για την αποζημίωση για τον ένα ή τον άλλο λόγο.\nΟι ενισχύσεις που προβλέπονται σε περίπτωση ατυχήματος:\n- ανασφάλιστων αυτοκινήτων (τραυματισμό / θάνατο, βλάβη στο αυτοκίνητο)?\n- άγνωστο αυτοκίνητο (τραυματισμό / θάνατο, και σε ορισμένες περιπτώσεις οι υλικές ζημιές άνω των 500 ευρώ)?\n- Τα οχήματα είναι ασφαλισμένα στην πτώχευση εταιρείες?\n- Κύπρος αυτοκίνητα στο εξωτερικό, στα κράτη μέλη «πράσινη κάρτα» σύστημα?\n- οχήματα που έχουν ταξινομηθεί σε μία από τις χώρες-μέλη του συστήματος «πράσινης κάρτας».\nΈχετε ένα ατύχημα στην Κύπρος, δεν ήταν δικό σου λάθος και το άλλο εμπλεκόμενο όχημα δεν είναι ασφαλισμένο.\nΑν το αίτημα αφορά μόνο τις ζημίες που προκλήθηκαν στην ιδιοκτησία σας:\n- Ενημερώστε την αστυνομία και να τους αφήσουμε να γνωρίζουν ότι το ατύχημα που εμπλέκονται ένα αυτοκίνητο χωρίς ασφάλιση.\n- Ειδοποίηση Ταμείο της Ασφάλισης, με τον εκπρόσωπο του επιθεωρηθεί τη ζημιά - πριν από την έναρξη οποιαδήποτε επισκευή των υλικών ζημιών.\n- Συμπληρώστε την κατάλληλη φόρμα και το υποβάλλει στο ταμείο, συνοδευόμενη από πιστοποιητικό κυκλοφορίας οχημάτων και ασφαλιστήριο συμβόλαιο σε ισχύ κατά το χρόνο του ατυχήματος.\nΑν η καταγγελία αφορά μόνο τραυματισμού:\n- Συμπληρώστε την κατάλληλη φόρμα και το υποβάλλει στο ταμείο, την συνόδευε όλες τις απαραίτητες ιατρικές εκθέσεις και τα πορίσματα, καθώς και τα σχετικά έγγραφα και αποδεικτικά στοιχεία.\nΑν το αίτημα είναι αποζημίωσης και της περιουσίας και της υγείας. Μήπως όλα τα παραπάνω.\nΈχετε ένα ατύχημα στην Κύπρος δεν είναι δική τους υπαιτιότητα και δεν έχουν πληροφορίες σχετικά με τους άλλους συμμετέχοντες του ατυχήματος:\n- Καλέστε την αστυνομία για να επιθεωρήσει το τόπο του ατυχήματος ή ταχυδρομικώς στην αστυνομία μια δήλωση σχετικά με το ατύχημα μέσα σε 48 ώρες μετά το συμβάν.\n- Ενημερώστε το Ταμείο για να ερευνήσει τα αίτια του ατυχήματος.\nΣε περίπτωση τέτοιου ατυχήματος μπορεί να δικαιούστε αποζημίωση από το ταμείο και αν υπήρχαν βλάβες στην υγεία ή θάνατο. Σε ορισμένες περιπτώσεις, η αποζημίωση για τις υλικές ζημιές, αν υπερβαίνει 500 ευρώ (πρώτο 500 ευρώ που πληρώνετε τον εαυτό σας) μπορεί να καταβληθεί.\nΑυτοκίνητο με ξένες αριθμούς\nΈχετε ένα ατύχημα στην Κύπρος δεν είναι δικό τους σφάλμα, και το άλλο που εμπλέκονται όχημα έχει μια ξένη εγγραφής:\n- Καλέστε την αστυνομία για να επιθεωρήσει τον τόπο του ατυχήματος και των πρακτικών.\n- Σημειώστε τον αριθμό εγγραφής των ξένων αυτοκινήτων και χώρα ταξινόμησης.\n- Ζητήστε από τον άλλο οδηγό να δείξει «πράσινη κάρτα» του, ή ένα ασφαλιστήριο συμβόλαιο.\n- Το συντομότερο δυνατόν την επαφή με το Γραφείο Διεθνούς Ασφάλισης Κύπρος (το ρόλο της στη Κύπρος πληροί Motor Ταμείο Ασφαλιστών).\nΑν η ασφαλιστική εταιρεία του άλλου οδηγού έχει ένα γραφείο στην Κύπρος, θα πρέπει να αναφέρονται εκεί. Αν ο αντιπρόσωπος δεν είναι παρών, τότε η εφαρμογή θα Προεδρείο.\nεμπειρογνώμονες Προεδρείο θα πρέπει να εξετάσει τη ζημιά στο αυτοκίνητο πριν ξεκινήσει εργασίες επισκευής. Ο οδηγός πρέπει να συμπληρώσετε ένα τυποποιημένο έντυπο αίτησης, επισυνάπτοντας τα έγγραφα ασφάλισης και πιστοποιητικό εγγραφής του αυτοκινήτου του. Εάν επήλθε η ζημία, η αίτηση πρέπει να συνοδεύεται από σχετική ιατρικά έγγραφα.\nΑΣΦΑΛΙΣΤΙΚΗ «απαράδεκτο κίνδυνο»\nΚάθε οδηγός που έχει αρνηθεί την ασφάλιση του αυτοκινήτου του σε τρεις εταιρείες μπορούν να ζητήσουν βοήθεια από το ταμείο, παρέχοντας αποδεικτικά στοιχεία της αποτυχίας, καθώς και αντίγραφο της άδειας οδήγησης και το πιστοποιητικό εγγραφής του οχήματος.\nΜετά από αυτό, το ταμείο θα στείλει όλες τις ασφαλιστικές εταιρείες, κατόπιν αιτήματος ασφάλισης. Είναι υποχρεωμένοι μέσα σε 48 ώρες για να δώσει μια απάντηση (θετική ή αρνητική). Αν το ταμείο θα λάβει τουλάχιστον μία θετική απάντηση, ο αιτών θα πρέπει να στραφούν προς την κατάλληλη εταιρεία για τα ασφαλιστήρια συμβόλαια. Σε αντίθετη περίπτωση, η εφαρμογή θα δώσει για σκοπούς ασφάλισης στο ειδικό ταμείο (Κύπρος Μίσθωση και Απορρίφθηκε κίνδυνοι Pool), το φόβο των μέσων μαζικής μεταφοράς και «απαράδεκτο κίνδυνο».\n(Ταμείο Ασφάλισης των Κύπρος)\n23, Ζήνων Σώζος Str., Λευκωσία 1075\nΤηλέφωνο:. 22 763913


Ποροφάραγγο: Φεβρουαρίου 2013\nΝόμος 3984/2011. Η Ελλάδα μετατράπηκε επισήμως σε φυτώριο ανθρωπίνων οργάνων.\nΑΠΟ ΤΗΝ ΕΠΙΣΤΗΜΟΝΙΚΗ ΦΑΝΤΑΣΙΑ ΣΤΗΝ ΝΟΜΟΘΕΣΙΑ\nΣτην κινηματογραφική παραγωγή The Island (2005) o Λίνκολν-6 Έκο και η Τζόρνταν-2 Δέλτα ζούν μαζί με πολλούς άλλους σε μια ασφυκτικά απομονωμένη αποικία όπου όλοι οι κάτοικοι πιστεύουν ότι έχουν βρεθεί εκεί επειδή το φυσικό περιβάλλον στην υπόλοιπη Γή είναι πια αφιλόξενο εκτός από ένα και μόνο τόπο: Το Νησί.\nΚάθε εβδομάδα κληρώνεται κάποιος και αποχωρεί από την αποικία για να εκπληρώσει το όνειρό του και να συνεχίσει την υπόλοιπη ζωή του στον μοναδικό εναπομείναντα επίγειο παράδεισο ενώ όλοι οι υπόλοιποι τον χειροκροτούν και του δίνουν συγχαρητήρια καθώς τον αποχαιρετούν.\nΟ Λίνκολν όμως ανακαλύπτει ότι ο προορισμός δεν είναι πρόκειται για κανένα νησί, αλλά για μία αίθουσα χειρουργείων όπου οδηγείται ο «τυχερός» και εκεί του αφαιρούνται υπό αποτρόπαιες συνθήκες τα ζωτικά όργανα με σκοπό να δοθούν στο αντίγραφό του, σε κάποιον άνθρωπο έξω από την αποικία ο οποίος είχε ήδη ασφαλιστεί για κάτι τέτοιο με την εταιρία που διατηρεί αυτή την φουτουριστική αποικία αναγκαστικών δοτών οργάνων.\nΕνώ όλα αυτά διαδραματίζονται στο έτος 2019, εδώ στην Ελλάδα φαίνεται ότι πρωτοπορούμε για ακόμα μια φορά και θα τα έχουμε από εφέτος. Έτσι, για να μην παραπονιόμαστε ότι οδεύουμε προς τα πίσω.\nΣύμφωνα λοιπόν με τον υπ’ αριθμόν 3984 νόμο που ψηφίστηκε επί κυβέρνησης George Papandreou με εισήγηση του τότε υπουργού υγείας Αντρέα Λοβέρδου και δημοσιεύτηκε στο Φ.Ε.Κ. 150 Τεύχος Α’ 27-06-2011 με τίτλο «Δωρεά και μεταμόσχευση οργάνων και άλλες διατάξεις» η αφαίρεση των οργάνων θα μπορεί να γίνεται χωρίς την προηγούμενη γραπτή αίτηση του ιδίου προσώπου (Άρθρο 9, §2) και χωρίς συγκατάθεση των οικείων του. Επιπλέον η αφαίρεση θα γίνεται από νοσοκομεία και ιδιωτικές κλινικές (Άρθρο 13, §1). Ιδιωτικές κλινικές λοιπόν, δηλαδή εταιρίες.\nΠΟΤΕ ΘΑ ΓΙΝΟΥΝ ΤΑ ΕΓΚΑΙΝΙΑ; (ΚΑΙ ΓΙΑΤΙ ΤΟΤΕ ΚΑΙ ΟΧΙ ΝΩΡΙΤΕΡΑ)\nΗ πρώτη αφαίρεση οργάνων με τη διαδικασία «θές-δε θές» θα πραγματοποιηθεί την 1η Ιουνίου 2013. (Άρθρο 9, §2 «Η έναρξη ισχύος της παρούσας παραγράφου αρχίζει από 1.6.2013 …»)\nΓιατί όμως η ισχύς του νόμου να μην ξεκινούσε ευθύς από την ψήφισή του; Η επίσημη αιτιολογία, όπως αναφέρεται στη συνέχεια του άρθρου 9 §2 είναι «…προκειμένου στο διάστημα αυτό να υπάρξει πλήρης ενημέρωση των πολιτών μέσω εφαρμογής συγκεκριμένης ενημερωτικής εκστρατείας».\nΑντιλήφθηκε κάποιος να γίνεται οποιαδήποτε ενημέρωση από τα ΜΜΕ; Όχι βέβαια, αφού δεν υπήρχε απολύτως καμία ενημέρωση.\nΟ πραγματικός λόγος είναι ότι τότε, τον Ιούνιο του 2011, ο Παπανδρέου θεώρησε ότι μέχρι το καλοκαίρι του 2013 οπότε και θα τεθεί σε ισχύ ο νόμος κατατεμαχισμού των Ελλήνων είναι αρκετός ο χρόνος για να εξαφανιστεί από την Ελλάδα. Ήταν η εποχή που οι Αγανακτισμένοι ήταν συγκεντρωμένοι έξω από τη βουλή οπότε δεν θα ήθελε υπό εκείνο το κλίμα επιπλέον να ρισκάρει τυχόν ξεσηκωμό εναντίον του από συγγενείς αναγκαστικών δοτών.\nΚαι έτσι συνέβη άλλωστε. Ο Παπανδρέου έχει βρει τη θέση που του ταιριάζει, έχοντας προσληφθεί ως πωλητής στο αμερικάνικο σούπερ μάρκετ πτυχίων που λέγεται Χάρβαρντ.\nΒέβαια, ποιος θα ισχυριζόταν ότι η δωρεά οργάνων δεν είναι χρήσιμη για την ανθρωπότητα; Όταν όμως επιβάλλεται με ένα τέτοιο νομικό πλαίσιο η αναγκαστική χρήση του ανθρώπινου σώματος τότε δεν μιλάμε για εθελοντική προσφορά από άνθρωπο σε άνθρωπο αλλά για ένα νέο είδος κανιβαλισμού όπου το «ειδικευμένο προσωπικό» και οι ιδιώτες που θα «επιβλέπουν» την διαδικασία θα κατεβάζουν στο σφαγείο κόσμο με το που διαπιστωθεί με διαδικασίες κερδο-express ότι επήλθε εγκεφαλικός θάνατος με σκοπούς καθόλου ανιδιοτελείς φυσικά.\nΑΓΑΠΑΤΕ ΑΛΛΗΛΟΥΣ. Ο ΝΟΜΟΣ ΦΡΟΝΤΙΖΕΙ ΚΑΙ ΓΙΑ ΤΟΥΣ ΖΩΝΤΕΣ ΔΟΤΕΣ ΟΧΙ ΜΟΝΟ ΓΙΑ ΤΟΥΣ «ΝΕΚΡΟΥΣ»\nΟ άλλος ασκός του Αιόλου που ανοίγει με αυτό τον νόμο είναι η προσφορά οργάνων από ζώντα δότη όπου πλέον καταργείται ο φραγμός της συγγένειας μέχρι β’ βαθμού και θα επιτρέπεται κάποιος να δίνει π.χ. το νεφρό του ακόμα και σε κάποιον με τον οποίο έχει απλώς μια συναισθηματική σχέση! (Άρθρο 8, §1, σημείο «ε»).\nΣε μία χώρα που ο λαός της οδεύει μεθοδικά προς την απόλυτη εξαθλίωση αυτό είναι ό,τι πιο επικίνδυνο μπορεί να νομοθετηθεί προκειμένου να ξεκινήσουν φαινόμενα πώλησης π.χ. του ενός νεφρού προκειμένου ο άνεργος πατέρας της οικογένειας να εξασφαλίσει κάποια λεφτά στην οικογένειά του.\nΘα αρκεί μια δήλωση συναισθηματικής σχέσης με τον Χ-λήπτη στην Ολλανδία. Ποιός εισαγγελέας θα μπορεί να κάνει ένσταση για την ύπαρξη ή μή συναισθηματικής σχέσης ώστε να προσβληθεί η διαδικασία ακόμα και σε κάποιο δικαστήριο;\nΑκόμα και για κάλυψη φορολογικών εκκρεμοτήτων θα μπορούσε κάποιος να πουλήσει κάτι. Ένα νεφρό, έναν κερατοειδή, κάτι τέλος πάντων. Ο Στουρνάρας, αυτός ο λάτρης της φορολόγησης των φτωχών και ταυτόχρονα λάτρης της μη-φορολόγησης των πλουσίων δεν θα είχε καμία αντίρρηση για κάτι τέτοιο.\nΜΗΠΩΣ ΚΑΙ ΟΙ ΣΥΝΘΗΚΕΣ "ΔΟΥΒΛΙΝΟ Ι&ΙΙ" ΗΤΑΝ ΣΤΟ ΚΟΛΠΟ;\nΜια - ομολογώ - παρακινδυνευμένη υπόθεση. Ίσως όμως κάπου εδώ κολλάει το κομματάκι του πάζλ με την συνθήκη Δουβλίνο Ι & ΙΙ που μας υποχρεώνει να κρατάμε εδώ τους λαθρομετανάστες που εισρέουν στην Ελλάδα και να τους απαγορεύουμε να εγκαταλείψουν τη χώρα. Ο 3984 ήταν καλά προμελετημένη ιστορία και ήταν προσχεδιασμένο από την ΕΕ να επιβληθεί στην Ελλάδα(τι δύσκολο!). Και αυτοί οι φουκαράδες οι μετανάστες λοιπόν προορίζονται για τα εύκολα θύματα της απάτης είτε εμπίπτοντας στην κατηγορία των ζώντων είτε των νεκρών. Όχι λοιπόν μόνο οι έλληνες.\nΥπερβολικό αυτό το τελευταίο συμπέρασμα; Ίσως ναι. Εάν όμως το συνδυάσουμε με το γεγονός ότι παρόμοιος νόμος έχει επιβληθεί και στην Ισπανία και ότι η Ισπανία είναι η μόνη άλλη χώρα της Ευρώπης που έχει και αυτή σοβαρό πρόβλημα εισέλευσης λαθρομεταναστών (μέσω Γιβραλτάρ) τους οποίους επίσης είναι υποχρεωμένη να μην επιτρέπει να την εγκαταλείψουν, τότε ίσως και να μην είναι και τόσο υπερβολική αυτή η υπόθεση. Εγώ πάντως εύχομαι να είναι. Βέβαια η Ισπανία, παρόλο που και εκεί έχει επιβληθεί καθεστώς πλήρως ελεγχόμενο από τις Βρυξέλες, φρόντισε να υπάρχουν μεγαλύτερες δικλείδες ασφαλείας.\nΗ Ελλάδα μετατρέπεται έτσι σε φυτώριο ανθρωπίνων οργάνων που θα τροφοδοτεί τον ανεπτυγμένο κόσμο με ανθρώπινα όργανα και ιστούς. Αρχικά θα ξεκινήσει ο χορός του μαύρου χρήματος στις τσέπες των κρίκων της κανιβαλικής αυτής τροφικής αλυσίδας. Μετά, και αφού οι κυβερνήσεις θα «ανακαλύψουν» αυτό το λαθρεμπόριο, θα πάμε σε μετατροπή του ανθρωπίνου σώματος σε προϊόν χρηματιστηριακής διαπραγμάτευσης με το αιτιολογικό της καταπολέμησης του λαθρεμπορίου.\nΟΙ ΓΙΑΤΡΟΙ ΓΙΑ ΑΚΟΜΑ ΜΙΑ ΦΟΡΑ ΘΑ ΤΗΡΗΣΟΥΝ ΤΟΝ ΟΡΚΟ ΣΤΟ ...500ΑΕΥΡΟ\nΠοιος θα αναλάβει να πραγματοποιεί κάτι τέτοιο; Μα φυσικά οι έλληνες γιατροί οι οποίοι έτσι κι αλλιώς σε όλη τη διάρκεια της κρίσης δεν στάθηκαν κοντά στον λαό (εκτός ίσως κάποιες μεμονωμένες περιπτώσεις γιατρών) αλλά εφάρμοσαν με θρησκευτική ευλάβεια τα κελεύσματα των κυβερνήσεων αλλά και της αχόρταγης μανίας τους να γίνουν πλούσιοι.\nΗ μόνη περίπτωση που γιατροί διαμαρτύρονται είναι όταν η κυβέρνηση ψελλίσει ότι θα τους πειράξει το ταμείο και θα τους το ενσωματώσει σε άλλα πιο ασθενικά ταμεία. Σε κάθε άλλη περίπτωση δεν έχουμε απλώς σιωπή, αλλά αγαστή συνεργασία με την κυβέρνηση.\nΓια παράδειγμα οι γιατροί στα ΚΕΠΑ (κέντρα πιστοποίησης αναπηρίας) είναι ταγμένοι στο πώς θα ταλαιπωρήσουν τον κόσμο και αυτό είναι γενική ομολογία των ίδιων των εχόντων κάποια αναπηρία. Είναι οι νέοι Χριστοί που χωρίς καμία ντροπή είπαν σε χιλιάδες ανάπηρους «άρον τον κρέβατόν σου και περιπάτει».\nΈχουν ακουστεί δημοσίως φοβερές καταγγελίες από ανθρώπους με οφθαλμοφανή αναπηρία που μπήκαν από τους ίδιους τους γιατρούς σε μια παράλογη ταλαιπωρία, χωρίς να λαμβάνεται υπόψη η ίδια η γραφειοκρατία που τους περίμενε.\nΚαι βέβαια, είναι απαράδεκτο να απαιτούν οι γιατροί στις επισκέψεις στα ιατρεία τους 40άρια και 50άρια (στην καλή περίπτωση) τη σήμερον ημέρα που η μέση ελληνική οικογένεια έχει όλο κι όλο ένα εκατοστάρικο μετά τις πρώτες μέρες του μήνα. Δηλαδή θα ήταν λίγο 20€ ανά επίσκεψη; Εντάξει, δεν χρειάζεται να γίνουν ζάμπλουτοι. Θα μπορούσαν να αρκεστούν απλώς στο να γίνουν πλούσιοι.\nΩς τρίτο παράδειγμα αναφέρω το διαχρονικό πάρτι των γυναικολόγων-μαιευτήρων το οποίο συνεχίζει καλά να κρατεί. Το ξύπνημα γυναικολόγου μέσα στη νύχτα (έτσι το θέτουνε) προκειμένου να πραγματοποιήσει μια γέννα κοστίζει από 1000 ευρώ και πάνω, με μια μέση τιμή να είναι γύρω στα 1500€.\nΠού είναι λοιπόν ο ιατρικός σύλλογος; Έχει καταγγείλει ποτέ τον 3984; Έχει καταγγείλει ποτέ κάτι από τα παραπάνω; Έχει προτρέψει ποτέ τα μέλη του να συνετιστούνε και να φροντίσουν ώστε ο κόσμος να μπορεί να προσέρχεται άφοβα στο ιατρείο χωρίς τον τρόμο ότι θα του φύγει το πενηντάρικο;\nΜετά από αυτά και από πολλά άλλα ακόμα τι καλό παράδειγμα έχουμε για να πούμε ότι οι γιατροί δεν θα μπούνε δυναμικά στη μεγαλύτερη μπίζνα που θα έχει στηθεί ποτέ με αντικείμενο την ίδια την ανθρώπινη ανατομία;\nΤΡΟΠΟΣ ΑΡΝΗΣΗΣ ΣΥΜΜΕΤΟΧΗΣ ΣΤΟ ΠΡΟΓΡΑΜΜΑ\nΓια την ώρα, σύμφωνα πάντα με τον ίδιο αυτόν κατάπτυστο νόμο, ο μόνος τρόπος(Άρθρο 9, §3) που αποτρέπει την αφαίρεση οργάνων είναι η γραπτή αίτηση του καθενός από εμάς προς τον ΕΟΜ (Εθνικός Οργανισμός Μεταμοσχεύσεων).\nΝα σημειωθεί ότι ο ΕΟΜ στην ιστοσελίδα του παίρνει φριχτούς όρκους ότι δεν θα συμβεί κανένα σενάριο που θα παραπέμπει σε ταινίες τρόμου στηρίζοντας τα επιχειρήματά του ότι εδώ έχουμε ένα εθιμικό δίκαιο που δεν τα επιτρέπει αυτά(!!!!) καθώς και μια τροποποίηση του 3984 με τον 4075/ΦΕΚ 89/11.4.2012 όπου συμπληρώνεται πως εάν δεν είχε εκφραστεί η αντίθεση στη δωρεά θα πρέπει να συναινέσει επιπρόσθετα και η οικογένεια.\nΑσφαλώς και δεν κλείνουν έτσι τα παραθυράκια προς την αυθαιρεσία. Μπορεί κανείς να αναφέρει πολλές περιπτώσεις όπου αυτή η συναίνεση μπορεί να αγνοηθεί. Δεν μας είπε τι γίνεται εάν π.χ. σε κάποιο πολύ σοβαρό τροχαίο ατύχημα δεν μπορεί (ή δεν «μπορεί») να εντοπιστεί η οικογένεια για κάποιες ώρες. Ή τι γίνεται εάν εμπλακεί σε σοβαρό ατύχημα ολόκληρη η οικογένεια και βρίσκονται όλοι σε κατάσταση …έτσι κι έτσι !!!!\nΑπαιτείται λοιπόν αποστολή απλής αίτησης στον Οργανισμό όπου θα αναφέρεται η μη επιθυμία για δωρεά οργάνων. Η αίτηση πρέπει να είναι θεωρημένη ως προς το γνήσιο της υπογραφής από κάποιο ΚΕΠ ή αστυνομικό τμήμα. Αντιγράφω από την ιστοσελίδα του ΕΟΜ:\nΣτη δήλωση θα πρέπει να αναφέρεται ρητά η άρνηση (π.χ. «σε περίπτωση θανάτου δεν επιθυμώ να ληφθούν τα όργανά μου προς μεταμόσχευση») ενώ θα πρέπει να αναγράφονται τα εξής προσωπικά στοιχεία: Ονοματεπώνυμο, πατρώνυμο, αρ. δελτίου ταυτότητας / διαβατηρίου, ημερομηνία γέννησης, διεύθυνση κατοικίας με Τ.Κ. και τηλέφωνο επικοινωνίας\nΜετά την έναρξη ισχύος του σχετικού άρθρου (1/6/2013), θα αρχίσουν να αποστέλλονται ταχυδρομικώς οι σχετικές βεβαιώσεις σε όποιον έχει εγγραφεί στο αρχείο Αρνήσεων.»\nΕάν βέβαια περνάει ο καιρός και δεν έρχεται καμία βεβαίωση, ενδιαφερθείτε λίγο οι ίδιοι να δείτε τι γίνεται με την βεβαίωση.\nΠΑΡΑΘΕΣΗ ΕΠΙΜΑΧΩΝ ΑΡΘΡΩΝ ΚΑΘΩΣ ΚΑΙ ΟΛΟΚΛΗΡΟΣ Ο ΝΟΜΟΣ\nΆρθρο 9, Παράγραφος 2.\nΗ αφαίρεση ενός ή περισσοτέρων οργάνων από ενήλικο, θανόν πρόσωπο πραγματοποιείται εφόσον, όσο ζούσε, δεν είχε εκφράσει την αντίθεσή του σύμφωνα με την παράγραφο 3. Η έναρξη ισχύος της παρούσας παραγράφου αρχίζει από 1.6.2013 προκειμένου στο διάστημα αυτό να υπάρξει πλήρης ενημέρωση των πολιτών μέσω εφαρμογής συγκεκριμένης ενημερωτικής εκστρατείας Με απόφαση του υπουργού υγείας και κοινωνικής αλληλεγγύης καθορίζεται ο τρόπος και κάθε τεχνική λεπτομέρεια σχετικά με την εκδήλωση θετικής ή αρνητικής δήλωσης του κάθε ατόμου και ο τρόπος συγκέντρωσης αυτών από τον ΕΟΜ.\nΆρθρο 9,Παράγραφος 6\n… ο θεράπων ιατρός υποχρεούται να ενημερώσει σχετικά χωρίς καθυστέρηση τον Συντονιστή Μεταμοσχεύσεων, εφόσον υφίσταται στο νοσοκομείο και τον Εθνικό Οργανισμό Μεταμοσχεύσεων, προκειμένου να ενημερωθεί εάν το ενήλικο, θανόν πρόσωπο, έχει δηλώσει την άρνησή του να γίνει δωρητής οργάνων μετά θάνατον.\n1. Η αφαίρεση οργάνων από ζώντα δότη επιτρέπεται μόνον όταν πρόκειται να γίνει μεταμόσχευση: α) στον σύζυγο του, β) .... ε) σε πρόσωπο με το οποίο έχει προσωπική σχέση και συνδέεται συναισθηματικά\nΆρθρο 13, Παράγραφος 1.\nΗ αφαίρεση οργάνων πραγματοποιείται σε «Οργανισμούς Αφαίρεσης» που είναι νοσοκομεία Ν.Π.Δ.Δ. ή Ν.Π.Ι.Δ. κοινωφελούς και μη κερδοσκοπικού χαρακτήρα ή ιδιωτικές κλινικές που έχουν λάβει τη σχετική άδεια\nΟλόκληρο το νόμο μπορείτε να τον βρείτε εδώ:\nΑναρτήθηκε από Theodosiοs Ekizoglou στις Παρασκευή, Φεβρουαρίου 01, 2013 2 σχόλια:\nΝόμος 3984/2011. Η Ελλάδα μετατράπηκε επισήμως σε ...


ΤΟ ΕΝ ΣΥΡΩ ΚΥΝΗΓΕΣΙΟ: 06/01/2014 - 07/01/2014\nΤο πιο συναρπαστικό κυνήγι!\nΈστυβα το μυαλό μου για να κατεβάσει μια ιστορία, από τις εκατοντάδες που μου έχουν εξιστορήσει κατά καιρούς φίλοι και γνωστοί. Ο καυτός ήλιος του Ιούνη όμως δυσκόλευε το λιγοστό μυαλό που έχει απομείνει στο κεφάλι μου να δουλέψει και να βάλει σε σειρά πρόσωπα και γεγονότα. Πάλι η φύση έκανε την δουλειά της και ένας λιλιπούτειος απεσταλμένος της, μπόρεσε να μου φρεσκάρει την μνήμη.\nΈνα νεαρό σπουργίτι, από αυτά που αφήνουν πρόωρα την ασφάλεια της φωλιάς και που έχουν ακόμα στις άκρες του ράμφους τους την κίτρινη μεμβράνη, μπήκε ξαφνικά από το παράθυρο του φορτηγού καθώς ήμουνα καθ’ οδών κι έκατσε στον ώμο μου τιτιβίζοντας τρομαγμένο.\nΤα ντιζελοκίνητα άτια μου υπάκουσαν ευθύς και δέκα τόνοι ακινητοποιήθηκαν με μιας. Μια κραυγή έκπληξης βγήκε από το στόμα μου, παράταιρο, μπάσο σιγόντο στο πρίμο κελαΐδισμα του μικρούλη ίκαρου. Προς στιγμής σαν να μου φάνηκε ότι με τρόμαξε το άτιμο, εμένα τον κυνηγάρα, 6 εκατοστά μπαλίτσα. Ο εμφανώς τρομαγμένος επισκέπτης μου προσπαθούσε να ισορροπήσει μεταξύ των ώμων και του γυμνού κρανίου μου, αφού ήθελε με απόγνωση να αποφύγει τα χέρια που προσπαθούσαν να τον φυλακίσουν. Έμεινα λίγο ακίνητος για να ηρεμήσουν τα πνεύματα κι από τις δυο πλευρές και άφησα το γιαβρί να μου πει τα μυστικά του.\nΜε μια αποφασιστική κίνηση το έκλεισα με προσοχή στο ένα μου χέρι και ένοιωσα την καρδιά του να θέλει να ξεκολλήσει από το στήθος του. Το έβγαλα έξω απ’ το παράθυρο και το άφησα να πετάξει. Έχει πολλά ακόμα να μάθει για τον κόσμο των ανθρώπων, μα και να πει την εμπειρία του στους δικούς του πίσω στην φωλιά. Τι λαχταρά θα πέρασαν κι αυτοί όταν το είδαν να ορμάει στον αέρα όντας ανέτοιμο ακόμα! Τι τα θες τι τα γυρεύεις, ο γονιός, όποια μορφή κι αν έχει, είναι πάντα γονιός. Η φροντίδα, η ευθύνη κι η αγωνία είναι πάντα τα συναισθήματα που τον συντροφεύουν όποιας φυλής κι αν είναι.\nΑμέσως σκέφτηκα τις μικρές μου νεράιδες και τις δικές μου αγωνίες που με σιγοτρώνε 13 χρόνια τώρα. Πως περνά ο καιρός!\nΤότε που δεν είχε κανείς στο μυαλό του, σαν επιτακτική ανάγκη, να δουλεύει όντας αδειούχος για να συμπληρώνει το εισόδημα του, ο Σεπτέμβρης ήταν ολοκληρωτικά δικός μου. Από την πρώτη ως την τελευταία μέρα του, κάθε πρωί χαιρετούσα τον ήλιο από το βουνό, καθώς ανέτειλε αγουροξυπνημένος πίσω από την Δήλο. Έτσι κι εκείνο το πρωί, 30 του Σεπτέμβρη, είχα ανέβει αξημέρωτα να μαζέψω την πρωινή δροσιά. Το καρτέρι δεν είχε πια ουσία και χασομερούσα στο αυτοκίνητο ρουφώντας νωχελικά μερικά τσιγάρα για να ανοίξω τα πλεμόνια μου (!) μέχρι να φέξει.\nΠότε πότε η ποϊντερίνα που είχα στο πορτ μπαγκάζ σάλευε, λες και ήθελε να αναμοχλεύσει την αγωνία μου για εκείνη την έξοδο και ύστερα πάλι ησυχία. Κάτι κατσουλιέρηδες σφυρούσαν καθώς έπαιρναν την κατηφόρα της πλαγιάς κι εγώ θυμόμουνα τον Θοδωρή τον Σαλαλέ που έλεγε ότι σαν κράζουν αυτοί από αξημέρωτα, δεν έχει γίνει πέρασμα. Εύστοχες παρατηρήσεις ανθρώπων που μεγάλωσαν στο βουνό με το κυνήγι.\nΜέσα σε όλη αυτή την νιρβάνα που με είχε φέρει η ησυχία του πρωινού, θυμήθηκα ότι είχα κλειστό το κινητό μου και άρχισα μηχανικά να το ψάχνω μέσα στην τσέπη μου. Καλό εργαλείο όταν είσαι μόνος σου στην θάλασσα και στο βουνό. Μόλις μπήκε σε λειτουργία κι εντόπισε το σήμα του, οι κλήσεις ερχόντανε βροχή η μια πίσω απ΄ την άλλη. Το σπίτι, ο κουμπάρος μου, χαμός μεγάλος. Δεν πρόλαβα να μετρήσω πόσες φορές με είχαν πάρει. Πριν καταλάβω τι έχει συμβεί, ξαναχτύπησε και φανερά τρομαγμένος απάντησα στην κλήση της γυναίκας μου. «Έλα σπίτι γιατί έσπασαν τα νερά!». Τα νερά, πια νερά; Όχι σε μένα Πανάγια μου πρωί πρωί! Άντε να ψάχνω εγώ να βρω από πού είναι η διαρροή τώρα. Κι αν έχει ορτύκια τι θα κάνω; Θα αφήσω το κυνήγι και θα πιάσω τα καβούρια και τις σωλήνες; Σκέψεις που πέρασαν σαν φωτοβολίδα από το μυαλό μου μέχρι να κάνω την μαγική ερώτηση «πια νερά» και να πάρω την ολέθρια απάντηση «τα δικά μου».\nΟλέθρια όχι για μένα, αλλά για όποιον έτυχε να με συναντήσει τα επόμενα 10 λεπτά στον δρόμο μέχρι να φτάσω στο νοσοκομείο και για το άμοιρο το σκυλί μου που ξαφνικά βρέθηκε αντί του γνωστού κι αγαπημένου κυνηγότοπου, σε θαλασσοταραχή που έφτανε τα 12 μποφόρ! Τι τούμπες θα έκανε η καημενούλα η Ηρα μέσα στο πορτ μπαγκάζ ούτε εγώ δεν ξέρω. Όλοι οι γνωστοί που κυνηγούσαμε κάθε πρωί παρέα είχαν αρχίσει να έρχονται ο ένας πίσω από τον άλλον κι εγώ γύριζα τα πίσω σαν τρελός. «Σπάσανε τα νερά, σπάσανε τα νερά» έλεγα και ξαναέλεγα μοναχός μου και ήθελα εκείνη την στιγμή να κάνω το αυτοκίνητο σαΐτα να πετάξει!\nΜέσα σ’ αυτό τον πανικό όπλο, ντορβάς, φυσίγγια και σκύλος να χορεύουν σαν τρελά, εγώ να μην ξέρω προς τα πού να πάω κι οι ανυποψίαστοι γνωστοί και φίλοι να γνέφουν και να με κοιτούν με απορία που έφευγα χωρίς καλά καλά να φέξει.\nΈκανα την διπλάσια απόσταση απ’ ότι είχε για να κατέβει η επίτοκος στο νοσοκομείο, στο μισό χρόνο. Πρόλαβα και τσιγάρο να καπνίσω, ως είθισται να κάνουν οι απανταχού πελαγοδρομούντες μέλλοντες πατεράδες. Ο Αντώνης, ο κουμπάρος μου, «πλήρωσε την νύφη», αφού κλήθηκε να επιστρέψει τα άρματα και το σκυλί στο σπίτι, το οποίο μόλις άνοιξε η πόρτα πετάχτηκε σαν ελατήριο και το έβαλε στα πόδια. Ίσως να φώναξε κιόλας με ανθρώπινη λαλιά «Μανούλα τι ήταν τούτο!».\nΌλα πήγαν καλά, αν εξαιρέσουμε τον ένα μήνα της προωρότητας του τοκετού, κι εγώ ετοιμαζόμουν να επιστρέψω σπίτι για αλλαγή περιβολής. Στην είσοδο του νοσοκομείου συναντήθηκα με έναν γνωστό ο οποίος, αφού με είδε με την παραλλαγή ρώτησε για την κάρπωση της μέρας «είχε τίποτα σήμερα;». Φούσκωσα από καμάρι και απάντησα «Δυο περδικούλες έκανα!» και έδειχνα τον όροφο του μαιευτικού.\nΤο πιο τρελό, το πιο γρήγορο, το πιο συναρπαστικό κυνήγι της ζωής μου. Κι αν με θεωρείς εσύ τώρα χαζομπαμπά, σου απαντώ με την γνωστή ρήση και το απαραίτητο μειδίαμα στο στόμα: «Και γιατί να το κρύψομεν άλλωστε;».\nΔημοσιεύθηκε στο ένθετο περιοδικό του Ελεύθερου Τύπου ΚΥΝΗΓΙ στις 25/6/2014.\nΟρμώμενος από την αναφορά του περιοδικού μας σε περασμένο τεύχος στα αποτελέσματα των ευρωεκλογών και την επαναλαμβανόμενη αποτυχία του Κ.Ε.Κ., πήρα το θάρρος να γράψω μερικές γραμμές αποτυπώνοντας την πλήρη απογοήτευση μου πρώτα ως κυνηγός και μετά ως νοήμων άνθρωπος.\nΤις απόπειρες του ΚΕΚ στις εκλογές τις γνωρίζεται καλύτερα από εμένα, μιας και είστε στυλοβάτης του από την πρώτη κιόλας στιγμή που ανάβλυσε αυτή η ιδέα από το μυαλό κάποιου. Με δεδομένη, λοιπόν, την πείρα που πλέον έχει η ηγεσία και ο κύριος Τσαγκανέλιας ως πρόεδρος του κόμματος -τον οποίο εκτιμώ βαθύτατα-, ποιος θεωρείτε εσείς ότι είναι ο λόγος που, για πολλοστή φορά, οι πόρτες της Ευρώπης μένουν κλειστές για μας; Γιατί δεν μπορέσαμε να ξεπεράσουμε πάλι αυτό το 1%; Αν σκεφτούμε λίγο και μοιράσουμε τις ψήφους, θα δούμε ότι οι κυνηγοί που στήριξαν το κόμμα μας ενδεχομένως να μην είναι πάνω από 30.000!\nΣυμφωνώ ότι το κλίμα πολώθηκε από τα μεγάλα κόμματα εξουσίας και το εκλογικό σώμα στράφηκε εκεί. Από την άλλη όμως, έχω την εντύπωση ότι κι εμείς δεν κάναμε, πάλι, κάτι για να επικοινωνήσουμε την σοβαρότητα της κατάστασης και την μοναδική ευκαιρία που είχε ο πολιτικός φορέας του Ελληνικού κυνηγίου να αποκτήσει «φωνή».\nΗ αποτυχία φέρνει εσωστρέφεια κι εγώ δεν θα αποτελέσω εξαίρεση του κανόνα τούτη την στιγμή. Όσοι συνάδελφοι έχουν την όρεξη πια να ανοίξουν κουβέντα για τις εκλογές που ξαναχάσαμε, ΟΛΟΙ τους, μαζί κι εγώ, έχουν στο στόμα την ίδια πικρία. Όλοι τους νιώθουν σαν τα παιδιά που τους πήραν το γλυκό από το χέρι. Όλοι τους έχουν στο πίσω μέρος του μυαλού τους ότι μικροπολιτικά συμφέροντα και κομματικά τερτίπια δεν αφήσαν τόπο στο ΚΕΚ να ανασάνει. Όλοι τους έχουν την εντύπωση ότι για ακόμα μια φορά βάλαμε τα χέρια μας και βγάλαμε τα μάτια μας, αφού τόσο οι ταγοί δεν ήταν μπροστάρηδες, όσο και εμείς οι ίδιοι δεν τιμήσαμε τα τουφέκια μας! Λιγοστές είναι οι περιοχές που το ΚΕΚ έφερε αξιοπρεπή αποτελέσματα.\nΠού να πήγαν άραγε οι κυνηγαράδες που καταπίνουν τα γουρούνια ζωντανά; Πού να ήταν κρυμμένοι οι λαγάδες που οσφραίνονται τον αφτιά από χιλιόμετρα; Οι περδικάδες; Οι τσιχλάδες; Οι τρυγονοφάγοι; Σε πιο πολιτικό λάβαρο ήταν ταμπουρωμένοι όλοι οι κυνηγοί; Γιατί δεν μπόρεσε κανείς να τους ενώσει…ΠΑΛΙ;\nΞέρω ότι δεν φταίει ένας, η, μια συγκεκριμένη κατάσταση μόνο. Το «ναυάγιο» ήταν αποτέλεσμα σωρείας λαθών, παραλήψεων και ένοχων σκέψεων. Αισθάνθηκα όμως την ανάγκη να εκφράσω τόσο την δική μου σκέψη και αγανάκτηση, όσο και όλων αυτών που τίμησαν συνειδητά –για πολλοστή φορά- το κόμμα με την ψήφο τους. Φυσικά δεν περιμένω απάντηση από κανέναν. Για άλλη μια φορά πιαστήκαμε κοροΐδα, μάλλον, της ίδιας μας της φάρας.\nΜε μεγάλη απογοήτευση.\nΤο αγαπημένο μας περιοδικό Ε.Τ. ΚΥΝΗΓΙ προσανατολισμένο τόσο στην ενημέρωση των κυνηγών, όσο στα σημεία των καιρών που βιώνουμε όλοι μας, κάνει ένα ακόμα βήμα για να έρθει πιο κοντά σε όλους μας.\nΑπό το επόμενο φύλλο, που θα κυκλοφορήσει την Τετάρτη 11/6/2014, το περιοδικό θα μπορούμε να το προμηθευόμαστε στην τιμή της απλής έκδοσης των 1.30€. Στα περίπτερα, λοιπόν, η εφημερίδα θα πωλείται ΠΑΝΤΑ με το περιοδικό. Με αυτόν τον τρόπο δεν θα επιβαρύνεται κανείς κυνηγός να το αγοράσει αφενός και αφετέρου, το κυνήγι και τα νέα του θα μπουν σε κάθε σπίτι, σε κάθε δημόσια υπηρεσία και θα επικοινωνήσει τις δράσεις του σε όλους όσους δεν τις γνωρίζουν και βομβαρδίζονται μονομερώς απ' τους πολέμιους του.\nΓια τον λόγο δε ότι τα ώτα κάποιων δεν ιδρώνουν, ή είναι τόσο απασχολημένα, το Ε.Τ. ΚΥΝΗΓΙ θα δώσει βήμα στον απλό κυνηγό με απώτερο σκοπό, να ακουστούν οι απόψεις και τα προβλήματα όλων μας. Ένα απλό e-mail στο kinigi@e-typos.com φτάνει για να ακουστεί η φωνή μας παραέξω, χωρίς φτιασιδώματα, παρωπίδες και λογοκρισία.\nΑυτό σημαίνει "Μαχόμενο περιοδικό, για μαχόμενους αναγνώστες"...!\nκαι στα δύσκολα...σκέφτεσαι τίποτα καλύτερο;


Παιχνίδι για δύο: Η πόλις\nΑναρτήθηκε από Μάρκος στις Τρίτη, Ιουλίου 20, 2010 Ετικέτες Καβάφης\nCoffeemug 24 Ιουλ 2010, 6:36:00 π.μ.\nΜου αρέσει πολύ όπως γράφεις\nΑνώνυμος 24 Ιουλ 2010, 9:19:00 π.μ.\nκι όμως ξέρεις,τη ζωή μας *σε κάποιο βαθμό* μπορούμε να την αλλάξουμε,ή τελοσπάντων να τη βελτιώσουμε,οπότε τί κι αν δεν είχε χωριό,τι κι αν χώρισε,τί κι αν δεν προτιμούσε τα in μέρη...ο κόσμος ατελείωτος και καινούργιος.\nμέσα μας όλα\nΜάρκος 26 Ιουλ 2010, 11:07:00 μ.μ.\nΤω όντι Κίχλι :)\niliokamenos 2 Αυγ 2010, 9:36:00 μ.μ.\nίσως το ότι θα κουβαλάει συνέχεια την πολη μέσα της είναι ένα κίνητρο για να μην φοβάται να την εγκαταλείψει...ίσως..


Αεροπορικά εισιτήρια από Ilebo | φθηνές πτήσεις | airshop.gr\nΑεροπορικά εισιτήρια από Ilebo. Πτήσεις και Δρομολόγια\nΒρες φθηνά αεροπορικά εισιτήρια από Ilebo, αναζητώντας φθηνές πτήσεις με όλες τις αεροπορικές εταιρείες που πραγματοποιούν πτήσεις από Ilebo. Οι πιο φθηνές πτήσεις από Ilebo γρήγορα και απλά στον υπολογιστή σου. Καθημερινά διαπραγματευόμαστε απευθείας, χωρίς ενδιάμεσους, χιλιάδες αεροπορικές τιμές εισιτηρίων, σε όλες τις πτήσεις, με τις ποιο αξιόπιστες αεροπορικές εταιρείες που πραγματοποιούν πτήσεις από Ilebo. Εδώ θα βρεις όλες τις low cost αεροπορικές εταιρείες που πραγματοποιούν πτήσεις από Ilebo καθώς και τα τακτικά δρομολόγια όλων των αεροπορικών εταιρειών από Ilebo με πτήσεις όλη την διάρκεια του χρόνου. Απευθείας πτήσεις από Ilebo ή πτήσεις με ενδιάμεσο σταθμό για να βρεις την καλύτερη επιλογή σε αεροπορικά εισιτήρια.\nΗ μηχανή αναζήτησης στο πάνω μέρος της σελίδας θα σε βοηθήσει να βρεις γρήγορα, φθηνά αεροπορικά εισιτήρια από Ilebo συμπληρώνοντας την πόλη αναχώρησης και τις ημερομηνίες ταξιδιού σου. Αν είσαι ευέλικτος στις ημερομηνίες ταξιδιού, χρησιμοποίησε την αναζήτηση με τιμές +/- 3 ημέρες για περισσότερες επιλογές. Εναλλακτικά ακολουθούν διάφορα στατιστικά στοιχεία και σύνδεσμοι για αεροπορικά εισιτήρια από Ilebo. Χάρτης, διάγραμμα με διακυμάνσεις τιμών για να βρεις τον φθηνότερο μήνα για ταξίδι από Ilebo, αεροπορικές εταιρείες που πραγματοποιούν πτήσεις από Ilebo, ο καιρός που θα συναντήσεις στον προορισμό σου και οι δημοφιλέστερες και φθηνότερες πτήσεις από Ilebo.\nΣτόχος μας να μπορείς εύκολα και απλά να βρεις τα φθηνότερα αεροπορικά εισιτήρια από Ilebo και με σιγουριά και ασφάλεια να ολοκληρώσεις την κράτησή σου. Η διαδικασία Ξεκινάει και Τελειώνει με μας!


Η αρχική ενδεκάδα: Οι σίγουροι του Μάντζιου και όσοι έχουν προβάδισμα στα... διλήμματα - PRESSARIS\nΗ αρχική ενδεκάδα: Οι σίγουροι του Μάντζιου και όσοι έχουν προβάδισμα στα… διλήμματα\nΟ Άκης Μάντζιος έχει όλους τους παίκτες του Άρη στην διάθεσή του, ενδεχομένως για πρώτη φορά από την ημέρα που ανέλαβε την τεχνική ηγεσία των κιτρινόμαυρων.\nΟ Κουέστα έμεινε εκτός αποστολής, Σιαμπάνης και Μπουσέ πήραν θέσεις, με τον Έλληνα γκολκίπερ να είναι αυτός που αναμένεται να ξεκινήσει βασικός για δεύτερο σερί ματς.\nΠαρότι ο Γκάνεα είναι στην αποστολή, το προβάδισμα για αριστερό μπακ το έχει ο Σάκιτς και αντίστοιχα στην θέση του δεξιά, ο Σούντγκρεν. Όπως ακριβώς, αγωνίστηκε ο Άρης στα δύο τελευταία ματς πρωταθλήματος.\nΣτο κέντρο της άμυνας, ο Ροζ φαντάζει βέβαιος και Δεληζήσης-Μπεναλουάν διεκδικούν μία θέση με τον πρώτο να έχει το προβάδισμα, χωρίς ο Μάντζιος να έχει ξεκαθαρίσει την απόφασή του μέσω των προπονήσεων.\nΤο δίδυμο Ματίγια-Τζέγκο στα χαφ δύσκολα θα αλλάξει, ενώ η τετράδα της επίθεσης είναι κατά τα 3/4 βέβαια. Γκάμα, Ματέο και Μάνος θεωρούνται σίγουροι.\nΜαντσίνι-Μπερτόγλιο και Σίλβα διεκδικούν μία θέση και πολλά θα κριθούν από τις σκέψεις του Μάντζιου για Ματέο. Αν τον επιλέξει, όπως έκανε στο β΄ημίχρονο με Αστέρα να παίξει ως 10άρι, τότε ο Πορτογάλος θα ξεκινήσει βασικός ή τουλάχιστον έχει το προβάδισμα γι αυτό.\nEπόμενη στάση… Αγρίνιο! Η παραμονή του Άρη στην κορυφή της Super League, ο μοναδικός στόχος (PRESSARIS LIVE, 17:15).\nΠαναιτωλικός κι έλλειψη ρυθμού από σερί ματς τα δύο εμπόδια του Άρη


Γεωργιάδης: Χρηματοδότηση 49,9 εκατ. ευρώ για έρευνα και\nPrev Πρόεδρος ΕΣΕΕ για τα νέα μέτρα: Η υποχρέωση επίδειξης rapid test στο λιανεμπόριο θα προκαλέσει νέες απώλειες εσόδων03 November 2021Next Μαρίνος Μητραλέξης: Ο υποσμηναγός που κατέρριψε ιταλικό βομβαρδιστικό με τον έλικα του αεροπλάνου του !!!03 November 2021\nΓεωργιάδης: Χρηματοδότηση 49,9 εκατ. ευρώ για έρευνα και ανάπτυξη βιομηχανικής παραγωγής μπαταριών λιθίου\n03/11/2021in Τελευταια Νεα 0 Comments 0 Likes\nΤην απόφαση χρηματοδότησης της εταιρείας SUNLIGHT με το ποσό των 49,9 εκατ. ευρώ, μέσω του Προγράμματος Δημοσίων Επενδύσεων, υπέγραψε ο υπουργός Ανάπτυξης και Επενδύσεων, Αδωνις Γεωργιάδης.\nΤα χρήματα αυτά θα διατεθούν για την πραγματοποίηση ερευνητικού προγράμματος, αλλά και για την ανάπτυξη βιομηχανικής παραγωγής μπαταριών λιθίου.\nΠρόκειται για το έργο με τίτλο «Ανάπτυξη καινοτομιών στον τομέα των μπαταριών λιθίου για τον κλάδο της αποθήκευσης ενέργειας», που αποτελεί μέρος του Σημαντικού Εργου Κοινού Ευρωπαϊκού Ενδιαφέροντος (IPCEI) συνολικού κόστους 105,26 εκατ. ευρώ, εκ των οποίων τα 49,9 εκατ. ευρώ, θα αποτελέσουν κρατική ενίσχυση.\nΤο έργο θα πρέπει να έχει ολοκληρωθεί έως το τέλος του 2026, ενώ ως ημερομηνία έναρξης της επένδυσης θεωρείται η 26η Ιανουαρίου του 2021, καθώς τότε εγκρίθηκε η ενίσχυση της επιχείρησης από τη Γενική Διεύθυνση Ανταγωνισμού της ΕΕ.\nΣημειώνεται ότι, η επένδυση της SUNLIGHT, η οποία περιλαμβάνει έρευνα αλλά και παραγωγή, εντάσσεται στο ευρωπαϊκό έργο European Battery Innovation (EuBatIn) το οποίο αποτελεί IPCEI. Στο πρώτο στάδιο του έργου θα γίνει η έρευνα και ανάπτυξη (R&D) νέων στοιχείων συσσωρευτών λιθίου, που κύριο χαρακτηριστικό τους θα είναι η ασφαλής λειτουργία και ανθεκτικότητα σε μεγάλο κύκλο φορτίσεων / εκφορτίσεων.\nΗ έρευνα και ανάπτυξη θα επικεντρωθεί σε στοιχεία του συσσωρευτή που περιέχουν τιτάνιο στην άνοδο και μίγματα LFMP. Επιπλέον, θα ερευνηθούν τρόποι κατασκευής αυτών των στοιχείων με χαμηλό περιβαλλοντικό αποτύπωμα.


Ιδιωτική Οδός: Ο ΑΣΜΑΤΙΚΟΣ ΜΥΣΤΙΚΟΣ ΔΕΙΠΝΟΣ ΤΟΥ ΜΑΡΚΕΛΛΟΥ ΧΡΥΣΙΚΟΠΟΥΛΟΥ\nΟ ΑΣΜΑΤΙΚΟΣ ΜΥΣΤΙΚΟΣ ΔΕΙΠΝΟΣ ΤΟΥ ΜΑΡΚΕΛΛΟΥ ΧΡΥΣΙΚΟΠΟΥΛΟΥ\nΣίγουρα είναι σημαντικό γεγονός οι «Ημέρες Λατρευτικής Μουσικής» που διοργανώνονται από την Εθνική Λυρική Σκηνή υπό τον τίτλο «Ανθρώπινα και Θεία Πάθη». Μιλάμε για ένα κύκλο έργων και παραστάσεων διά χειρός Μάρκελλου Χρυσικόπουλου και Γιώργου Κουμεντάκη, καλλιτεχνικού διευθυντή της Εθνικής Λυρικής Σκηνής. Κύκλος που εγκαινιάζει τη στέγη της ΕΛΣ – ήτοι το Κέντρο Πολιτισμού «Σταύρος Νιάρχος» - και θα δίνει, όπως ανακοινώθηκε, σταθερό ραντεβού κάθε χρόνο την περίοδο του Πάσχα.\nΟ εορτασμός του Πάσχα από την Λυρική Σκηνή με παραστάσεις και παραγωγές επιπέδου, αποτελεί συμβολή στην πνευματική και καλλιτεχνική μας ζωή. Συμβολή αποτελεί και η φετινή θεματολογία, που φέρνει ακέραια την σφραγίδα του «αιρετικού» Μάρκελλου Χρυσικόπουλου: «Άσμα Ασμάτων» (Communio), «Δια Χριστόν σαλοί», «Παραφράσεις ιερών κειμένων» κ.α.\nΠαρακολούθησα το «Άσμα Ασμάτων» του Μάρκελλου (μουσική διεύθυνση – ιδέα), σε σκηνοθεσία Κατερίνας Ευαγγελάτου. Ο Μάρκελλος συνέλαβε το βαθύτερο νόημα του ερωτικού «Άσματος» της Παλαιάς Διαθήκης και το συνέδεσε με την Ευχαριστία! Το φινάλε της παράστασης είναι ένα απόσπασμα από τον Κατηχητικό Λόγο του Αγίου Ιωάννου του Χρυσοστόμου, που διαβάζουμε την Κυριακή του Πάσχα. Οπότε έστησε έναν …ερωτικό «Μυστικό Δείπνο», όπου όλα συνετελέσθησαν τέλεια!\nΗ αρχή της παράστασης με τους Μακαρισμούς από την Επί του όρους ομιλία, ήταν μια ξεκάθαρη θεολογική θέση ότι «Ουκ έστιν η βασιλεία του Θεού βρώσις και πόσις, αλλά δικαιοσύνη και άσκησις συν αγιασμώ». Και αυτά από τους …κοσμικούς Λυρικής, γιατί οι «εκκλησιαστικοί» ασχολούνται – φευ! - με κυνήγι μαγισσών ή με αστείες ηθικολογίες.\nΣτο τέλος της παράστασης είπα στον Μάρκελλο: «Εξαιρετική δουλειά, αλλά …συντηρητική για την περίπτωσή σου». Με δεδομένη την ανατρεπτικότητά του, ο ιδιοφυής καλλιτέχνης, δεν πήγε ως το κόκκαλο: «Ο τρώγων μου την σάρκα και πίνων μου το αίμα εν εμοί μένει καγώ εν αυτώ». Τον Χριστό τον τρώμε και τον πίνουμε και αυτό είναι το δείπνο της Βασιλείας. Αυτός είναι ο απόλυτος νυμφίος των καρδιών μας.\nΣυνακόλουθα, στο ζευγάρι του «Άσματος» υπήρχε η ερωτική ατμόσφαιρα, αλλά όχι η «ιερή μανία» που θα περίμενα από τον Μάρκελλο. Ο «Μυστικός Δείπνος» είναι «Βάκχες»! Έκσταση, μυστήριο, θάμβος: «Αμήν αμήν λέγω υμίν, εάν μη φάγητε την σάρκα τού υιού τού ανθρώπου και πίητε αυτού το αίμα, ουκ έχετε ζωήν εν εαυτοίς.». Ας μη ξεχνάμε ότι αυτό είναι το απόλυτο σκάνδαλο: «Eμάχοντο ουν προς αλλήλους οι Ιουδαίοι λέγοντες• πώς δύναται ούτος ημίν δούναι την σάρκα φαγείν;»\nΚαι τώρα σκέπτομαι ότι αυτή η «ιερή μανία» σίγουρα θα μπορούσε κάπως να προσεγγιστεί, αν χρησιμοποιούνταν το πρωτότυπο κείμενο του «Άσματος» και όχι μια μετάφραση του, όπως συνήθως γίνεται. Το πρωτότυπο θα ήταν πολύ πιο ταιριαστό στην μπαρόκ μουσική του Μάρκελλου.\nΈνας δείπνος, ευχαριστιακός και ερωτικός, όπου απολαμβάνουμε τον Λόγο «ταις υψηλαίς φρεσί»!\nΕτικέτες Εθνική Λυρική Σκηνή, Ημέτερα απο - κείμενα, Μάρκελλος Χρυσικόπουλος


Ιατρική ποδιά ή ρόμπα; – ΙΚΑΡΙΩΤΙΚΑ ΝΕΑ\nΟ Σωτήρης Τσιόδρας (και άλλοι) ως πολιτικός ιεροψάλτης των επιλογών Μητσοτάκη.\nΘα θέσω χωρίς περιστροφές τις ερωτήσεις στον Σωτήρη Τσιόδρα: πότε θα τελειώσει το µετρό Θεσσαλονίκης; Τι θα γίνει µε την εθνική οδό Πατρών – Πύργου; ∆ιάφορες άλλες ερωτήσεις που αφορούν την πληρότητα των ΜΕΘ και τα µέτρα προστασίας που προτείνονται για τον κορονοϊό θα τις κάνω στον γείτονά µου τον Γιώργο τoν υδραυλικό.\nΗ επάνοδος του Σωτήρη Τσιόδρα στο πλατό της ενηµέρωσης για την Covid-19 κατάφερε δύο πράγµατα: απέδειξε ότι ο κύριος καθηγητής έθεσε τον εαυτό του στην υπηρεσία της «επικοινωνίας» (για να το πω όσο πιο προστατευτικά για τον ίδιο γίνεται) και επιβεβαίωσε όσα ψιθυρίζονται και γίνονται εµπειρικά αντιληπτά, ότι η κυβέρνηση εφαρµόζει µέτρα που απορρέουν όχι από επιστηµονικά δεδοµένα αλλά από τη νόθευσή τους µε την πολιτική σκοπιµότητα.\nΣτις 22 Μαρτίου 2020, όταν ο Σωτήρης Τσιόδρας είχε εγγράψει ώρες µπροστά στις κάµερες σε βαθµό παρεξήγησης (δεν τις σαγήνευε µόνο ως µέλος της επιστηµονικής επιτροπής αλλά και ως ιεροψάλτης), είχα γράψει στο Twitter: «Από όσο γνωρίζω, ο κ. Τσιόδρας είναι ένας πολύ καλός επιστήµονας. Προφανώς είναι και ασυνήθιστος στην έκθεση. Θέλει προσοχή και κότσια για να αντισταθεί στη γοητεία της ξαφνικής ανάδειξης και κυρίως στην παγίδα να µπερδέψει τον επιστηµονικό ρόλο µε τον πολιτικό ή του τηλεαστέρα».\nΗ ανάρτηση δηµιούργησε θόρυβο, αφού η Ν∆ είδε σε αυτήν επίθεση στον κορυφαίο επιστήµονα. Ο Σωτήρης Τσιόδρας ωστόσο έπεσε και στην παγίδα της έκθεσης αλλά και στην ακόµη χειρότερη να αντιληφθεί τον εαυτό του ως δεξιό ψάλτη του Μητσοτάκη. Είχε φτάσει στο σηµείο µάλιστα να µελλοντολογήσει αντιεπιστηµονικά απαριθµώντας υποτιθέµενους νεκρούς που αποφύγαµε µε την πολιτική Μητσοτάκη.\nΤην προηγούµενη εβδοµάδα το Documento αποκάλυψε ότι η επιστηµονική επιτροπή για την πανδηµία δεν λειτουργεί και τόσο επιστηµονικά. Στις συνεδριάσεις δεν κρατούνται αναλυτικά πρακτικά µε όσα λέγονται, ενώ είναι κοινό µυστικό ότι αυτά που συµφωνούνται προέρχονται από πολιτικές παρεµβάσεις. Αυτός είναι και ο λόγος που δεν κρατούνται τα πρακτικά όπως ορίζει ο νόµος.\nΜε την επάνοδό του (και στο τηλεοπτικό προσκήνιο) ο Σωτήρης Τσιόδρας απέδειξε αυτήν τη γονυκλισία της επιστήµης απέναντι στις πολιτικές επιλογές Μητσοτάκη. Ο κύριος καθηγητής αντί να απαντήσει ως επιστήµονας στο τι πρέπει να γίνει µε τα µέσα µαζικής µεταφοράς για την αποφυγή της διασποράς, απάντησε σαν εκπρόσωπος του Μητσοτάκη ότι δεν γίνεται να µπουν σε κυκλοφορία άλλα µέσα. Πριν από αυτό είχε απαντήσει ως µη όφειλε, αφού δεν παίρνει πολιτικές αποφάσεις αλλά γνωστοποιεί τις αναγκαίες επιστηµονικές, ότι ούτε lockdown πρέπει να κάνουµε γιατί θα καταστραφεί η οικονοµία. Την 28η Οκτωβρίου ο Σωτήρης Τσιόδρας συσχέτισε τις θυσίες των Ελλήνων µε αυτές που πρέπει να γίνουν για τον κορονοϊό, σε µια έξαρση… κοελικού πατριωτισµού.\n∆εν υπάρχει αµφιβολία ότι ο συμπαθής καθηγητής είναι εργαλειοποιηµένος άλλοτε για να στηρίξει τον μεσσιανισµό του Κυριάκου και άλλοτε για να δώσει επιστηµονική επίφαση στις πολιτικές του επιλογές.\nΗ ευθύνη του Σωτήρη Τσιόδρα που απορρέει από τη θέση του είναι να πει αν χρειάζονται και άλλα δροµολόγια λεωφορείων και όχι να κάνει ευκολοχώνευτο το ότι δεν υπάρχουν αρκετά. Να µας δείξει ποια είναι η διασπορά µε τον κόσµο συνωστισµένο στα τρένα και όχι να κάνει τον συνήγορο του Χάρου για χάρη του Μητσοτάκη.\nΕίτε το θέλει είτε όχι, από αφέλεια ή φιλοδοξία, αλλά σίγουρα χωρίς σεβασµό στην επιστηµονική του ιδιότητα, ο Τσιόδρας και οι συνάδελφοί του στην επιτροπή παίζουν τον ρόλο της ιατρικής ποδιάς στις διαφηµίσεις µε τις οδοντόκρεµες, όπου ο ηθοποιός ντυµένος γιατρός προσπαθεί να πείσει το κοινό ότι έχει την επιστηµονική λύση «για να φτάνει και στα πίσω δόντια». Στην πραγµατικότητα είναι ένα τρικ εξαπάτησης και η ποδιά ένα αξεσουάρ για να πετύχει.\nΤο µεσηµέρι της 28ης Οκτωβρίου ο τραγουδιστής και πρωταγωνιστής παλιού reality Γρηγόρης Πετράκος ανήρτησε ένα βίντεο στο οποίο αµφισβητούσε όσα λέγονται για την επικινδυνότητα του κορονοϊού. Το βίντεο σε µερικές ώρες συγκέντρωσε πάνω από 25.000 likes και χιλιάδες σχόλια, στην πλειονότητά τους επιδοκιµαστικά.\nΤο γεγονός ότι το βίντεο του Πετράκου, κάποιου µη επιστήµονα δηλαδή που μιλάει µε αµφισβήτηση για τον κορονοϊό, έχει τεράστια απήχηση δεν δηλώνει παράκρουση του κόσµου. ∆είχνει πως αυτοί που διαχειρίζονται την κρίση επιστηµονικά έχουν δηµιουργήσει σύγχυση, εκπέµπουν µπερδεµένα µηνύµατα και λειτουργούν µε τρόπο που δεν πείθει.\nΟι θεωρίες συνωµοσίας και η άρνηση του κόσµου να πειθαρχήσει σε µέτρα είναι η απόδειξη ότι η κυβέρνηση και οι επιστήµονες που έχουν επωµιστεί την ευθύνη αδυνατούν να δώσουν ένα σαφές µήνυµα που να έχει λογική και επιστημονική τεκµηρίωση.\nΟταν 25 παιδιά σε µια τάξη είναι αποδεκτός αριθµός για µάθηµα αλλά τα µισά παιδιά στο πάρκο είναι έγκληµα, κάτι δεν πάει καλά. Σίγουρα όχι µε τα παιδιά. ∆εν είναι δυνατόν ο δάσκαλος να χρειάζεται µάσκα στο σχολείο, αλλά ο παπάς να µη χρειάζεται στην εκκλησία. Οταν ο υφυπουργός Νίκος Χαρδαλιάς φιλάει το χέρι του παπά, η καθηγήτρια (λοιµωξιολόγος) Ελένη Γιαµαρέλλου δηλώνει πως θα κοινωνήσει και ο οµόλογός της Σωτήρης Τσιόδρας ψέλνει στην εκκλησία σε εποχή αποµόνωσης, τα µηνύµατα είναι συγκεχυµένα και τα κίνητρα πονηρά.\nΜόλις ο υπουργός Εξωτερικών της Ρωσίας Σεργκέι Λαβρόφ επέστρεψε από την Αθήνα στη Ρωσία µπήκε σε καραντίνα γιατί, όπως ανακοινώθηκε διακριτικά, είχε συναντήσει άτοµο που πιθανόν να είχε νοσήσει. Στην Αθήνα ο Λαβρόφ είχε συναντήσει τον πρωθυπουργό, ο οποίος µε τη σειρά του είχε έρθει σε επαφή µε τον βουλευτή Σταύρο Κελέτση στη Σαµοθράκη, ο οποίος είχε νοσήσει. Ούτε ο Κυριάκος Μητσοτάκης ούτε η σύζυγός του, που ήρθαν σε επαφή µε τον βουλευτή χωρίς µέτρα προστασίας όπως φαίνεται στις φωτογραφίες, µπήκαν σε καραντίνα. ∆εν έκαναν αυτό που ζητούν να κάνει ο πολίτης.\nΗ αίσθηση που έχουν οι πολίτες είναι ότι κάποιος τους κοροϊδεύει. Αυτός που τους στοιβάζει επικίνδυνα στα λεωφορεία την ίδια ώρα µπορεί να τους βάλει πρόστιµο αν κυκλοφορούν χωρίς µάσκα στο πάρκο. Ως επιστέγασµα της κοροϊδίας, ο αρχιεπιστήµονας που έχει αναλάβει την ευθύνη να ενηµερώσει για το τι χρειάζεται λειτουργεί ως πολιτικός.\nΚαι δεν είναι µόνο αυτό. Το «Πρώτο Θέµα» και το σάιτ Liberal δηµοσίευσαν από απροσεξία ένα υπαγορευµένο ρεπορτάζ από το Μαξίµου µαζί µε τις οδηγίες για το πώς έπρεπε να ενοχοποιηθεί ο Αλέξης Τσίπρας ως αυτός που «χτυπάει» τον Σωτήρη Τσιόδρα. Η επιστήµη της προπαγάνδας και η προπαγάνδα των επιστηµόνων έχουν συναντηθεί σε ένα επικίνδυνο σταυροδρόµι. Ο επιστήµονας έχει προσφέρει την ιδιότητά του για να κάνει πολιτική ο Μητσοτάκης. Κάτι δηλαδή σαν την ιατρική ποδιά στη διαφήµιση της οδοντόκρεµας. Ή µήπως λέγεται ρόµπα και όχι ποδιά;\nTags: Κωστας Βαξεβανης, ΚΟΡΩΝΟΪΟΣ, ΜΗΤΣΟΤΑΚΗΣ


ΧΡΗΣΙΜΟΠΟΙΗΣΕ ΤΟ INTERNET ΑΠΕΦΥΓΕ ΤΟΥΣ ΚΙΝΔΥΝΟΥΣ ΤΟΥ - PDF\nDownload "ΧΡΗΣΙΜΟΠΟΙΗΣΕ ΤΟ INTERNET ΑΠΕΦΥΓΕ ΤΟΥΣ ΚΙΝΔΥΝΟΥΣ ΤΟΥ"\n1 ΧΡΗΣΙΜΟΠΟΙΗΣΕ ΤΟ INTERNET ΑΠΕΦΥΓΕ ΤΟΥΣ ΚΙΝΔΥΝΟΥΣ ΤΟΥ Γνωρίζουμε όλοι ότι το διαδίκτυο αποτελεί σήμερα καθημερινότητα για τους μαθητές ηλικίας 8-18 χρονών. Ακόμη και στην Ελλάδα που υπολείπεται έναντι των άλλων χωρών σε τεχνολογική ανάπτυξη οι 8 στους 10 μαθητές χρησιμοποιούν το Internet. Πιο συγκεκριμένα και σύμφωνα με έρευνα που έγινε μέσα στο 2009 φαίνεται ότι το 89% των μαθητών του Γυμνασίου και το 68% του Δημοτικού είναι χρήστες του διαδικτύου. Από αυτούς το 88% συνδέεται τουλάχιστον μία φορά την εβδομάδα ενώ το 47% συνδέεται καθημερινά. Όπως θα περίμενε κανείς οι μεγαλύτεροι σε ηλικία μαθητές χρησιμοποιούν πιο συχνά το Internet σε σχέση με τους μαθητές του Δημοτικού. Η πρόσβαση στο Διαδίκτυο γίνεται κυρίως από το σπίτι (79%), και σε μικρότερο βαθμό από το σχολείο (35%), τα internet cafe (23%) και τα σπίτια φίλων (22%). Τι κάνουν όμως οι μαθητές όταν συνδέονται στο Internet; Ο κύριος λόγος χρήσης του διαδικτύου είναι η ψυχαγωγία (παιχνίδια, κατέβασμα μουσικής, φωτογραφιών κλπ.). Επίσης χρησιμοποιείται για αναζήτηση πληροφοριών για τα μαθήματα (68%) και για αποστολή/ λήψη e- mail (44%). Ενδιαφέρον παρουσιάζει το γεγονός ότι 11% των νεαρών χρηστών του Διαδικτύου διαθέτει δικό του ιστολόγιο, ενώ η συμμετοχή τους σε websites κοινωνικής δικτύωσης (όπως πχ. τα facebook, my space, hi5) ανέρχεται στο 42%. Με τόσο συχνή χρήση του Internet αναρωτιέται κανείς αν οι μαθητές είναι ενήμεροι και για τους κινδύνους που παραμονεύουν. Όπως τίποτα στη ζωή δεν είναι «απόλυτα» ασφαλές έτσι και το Internet δεν θα μπορούσε να αποτελέσει εξαίρεση. Είναι σημαντικό λοιπόν να ενημερωνόμαστε για τους κινδύνους και για τους τρόπους αντιμετώπισής τους. Μία έρευνα που έγινε σε παιδιά 8 έως 15 ετών κατέληξε σε ανησυχητικά συμπεράσματα. Τα περισσότερα παιδιά παραδέχτηκαν ότι έχουν επισκεφτεί ιστοσελίδα με πορνογραφικό περιεχόμενο ή ιστοσελίδα τυχερών παιχνιδιών ύστερα από προτροπή φίλων ή γνωστών τους. Το 80% των παιδιών επικοινωνούν με αγνώστους σε χώρους συνομιλίας στο διαδίκτυο με τους οποίους διατηρούν στη συνέχεια καθημερινή επικοινωνία. Το 75% των παιδιών επηρεάζονται από τις διαφημίσεις που βλέπουν στο Internet και μπαίνουν στον πειρασμό να χρεώσουν τις πιστωτικές κάρτες των γονέων τους. Και όσο για τους γονείς αποδεικνύεται ότι δεν έχουν τις γνώσεις να βοηθήσουν τους μικρούς μαθητές σε θέματα ασφάλειας αφού παραδέχονται ότι τα παιδιά γνωρίζουν καλύτερα την τεχνολογία από τους ίδιους. Για το λόγο αυτό είμαστε σήμερα και εμείς εδώ για να ενημερώσουμε απευθείας εσάς τους χρήστες του διαδικτύου. Τα κυριότερα προβλήματα που συναντά κάποιος στο Internet είναι: Αναξιόπιστες πληροφορίες Παιδική πορνογραφία Επικοινωνία με αγνώστους - Αποπλάνηση ανηλίκων Προπαγάνδα για βία, ρατσισμό, ναρκωτικά, όπλα Κυβερνο-παρενόχληση Σελίδες κοινωνικής δικτύωσης Τυχερά παιχνίδια Κλοπή προσωπικών δεδομένων - Ηλεκτρονικές απάτες Παραβίαση πνευματικής ιδιοκτησίας Ιοί και χάκερ Εθισμός στο διαδίκτυο Το πρώτο πρόβλημα αφορά όπως είδαμε τις αναξιόπιστες πληροφορίες. Πολλές φορές ψάχνοντας υλικό για τις εργασίες του σχολείου ή για άλλους λόγους καταφεύγουμε στο Internet. Πρέπει να ξέρουμε όμως ότι στο Internet μπορεί όποιος θέλει να βάλει όποια πληροφορία θέλει. Κανένας δεν ελέγχει αν οι πληροφορίες που δημοσιεύονται είναι σωστές. Μπορεί λοιπόν κάποιος εν γνώση του ή από λάθος να καταχωρήσει εσφαλμένη πληροφορία. Για να είμαστε περισσότερο σίγουροι για την εγκυρότητα αυτών που διαβάζουμε θα ήταν καλό να διασταυρώνουμε τις\n2 πληροφορίες που βρίσκουμε χρησιμοποιώντας και άλλους τρόπους ενημέρωσης όπως βιβλία, περιοδικά, τηλεόραση, κλπ. Επίσης να θυμόμαστε ότι οι πληροφορίες που βρίσκουμε στην ιστοσελίδα ενός μουσείου, ενός μεγάλου οργανισμού, κλπ έχουν σίγουρα λιγότερα λάθη από την ιστοσελίδα του Μήτσου του ξερόλα. Το επόμενο πρόβλημα αναφέρεται συχνά από τα μέσα μαζικής ενημέρωσης και αφορά την επαφή που έχουν οι μαθητές με τον εξαιρετικά μεγάλο σε όγκο σεξουαλικών αναφορών που υπάρχουν στο Internet. Έρευνες υποστηρίζουν ότι περίπου το 50% του υλικού που υπάρχει στο διαδίκτυο αφορά τέτοιου είδους θέματα. Μάλιστα οι ιστοσελίδες αυτού του είδους έχουν συχνά και μεγάλη επισκεψιμότητα. Αν εξαιρέσει κανείς τις σοβαρές σελίδες που προσεγγίζουν το θέμα επιστημονικά και με ευαισθησία και οι οποίες είναι λίγες, όλες οι υπόλοιπες εκχυδαΐζουν και διαστρέφουν τη σεξουαλική σχέση. Κάποια από αυτά τα site προσπαθούν να παρουσιάσουν τις σεξουαλικές διαστροφές σαν «μόδα» ώστε να πείσουν το νέος ή τη νέα ότι για να είναι μοντέρνοι πρέπει να ακολουθήσουν αυτές τις πρακτικές. Όμως το συναίσθημα αλλά και το σώμα του μαθητή αντιδρά και προκύπτουν ψυχοσωματικά προβλήματα. Το παιδί που συμμετέχει σαν θεατής σε τέτοιου είδους θεάματα μπορεί να παρουσιάσει διαταραχές ύπνου, τραυλισμό, ανορεξία ή βουλιμία, συχνές λοιμώξεις από πτώση του ανοσοποιητικού λόγω στρες, πεπτικές διαταραχές, κλπ. Είναι σίγουρο ότι στην παιδική και κυρίως στην εφηβική ηλικία οι μαθητές θέλουν να εξερευνήσουν τα πάντα και φυσικά και τη σεξουαλικότητά τους. Είναι όμως σημαντικό να θυμούνται ότι η σεξουαλικότητα είναι από τη φύση της ενστικτώδης και άρα είναι επιβεβλημένο να ακολουθήσουν το ένστικτό τους στο τι τους αρέσει και όχι τις οδηγίες που τους δίνουν κάποιοι. Όμως αυτή δεν είναι η χειρότερη μορφή του προβλήματος. Συχνά τα site αυτά λειτουργούν σαν τρόπος γνωριμίας με άγνωστους με τη βοήθεια προγραμμάτων τύπου chat. Οι χρήστες κρυμμένοι πίσω από την ανωνυμία του Διαδικτύου αποκτούν σύντομα οικειότητα. Στα δωμάτια συζητήσεων, οι συμμετέχοντες κρύβουν την πραγματική τους ταυτότητα άλλοτε για αθώους σκοπούς και άλλοτε επειδή επιδιώκουν να δημιουργήσουν σχέσεις με τα άπειρα, νεαρά άτομα ώστε στη συνέχεια να ασκήσουν ψυχολογική βία, ή ακόμη και σωματική εάν καταφέρουν να τους πείσουν να συναντηθούν από κοντά. Οι πρακτικές που χρησιμοποιούν οι επιτήδειοι είναι λίγο πολύ γνωστές. Ξεκινούν μία αθώα κουβέντα προσεγγίζοντας το θύμα τους υποκρινόμενοι παρόμοια ενδιαφέροντα. Προσπαθούν να μάθουν προσωπικά στοιχεία των νεαρών χρηστών όπως όνομα, ηλικία, διεύθυνση, κλπ. Όταν αποκατασταθεί μία σχέση εμπιστοσύνης, η συζήτηση μεταφέρεται στο σεξουαλικό θέμα και ο θύτης προσπαθεί να εκμαιεύσει δηλώσεις, φωτογραφίες ή άλλο υλικό για το οποίο αργότερα το παιδί θα αισθάνεται άσχημα. Όταν ο ανήλικος δεν ανταποκρίνεται τότε ο επιτήδειος στέλνει δικό του υλικό προσπαθώντας να τον φέρει σε δύσκολη θέση. Στη συνέχεια τον εκφοβίζει ότι θα δημοσιοποιήσει τη συζήτηση ή το υλικό ή ακόμη ότι θα τα δείξει στους γονείς του και ζητά ανταλλάγματα προκειμένου να μην το κάνει. Το παιδί συχνά υποκύπτει και στέλνει νέο υλικό και με αυτό τον τρόπο μπλέκεται σε ένα φαύλο κύκλο. Προκειμένου να ξεφύγει από την κατάσταση αυτή συχνά δέχεται να συναντηθεί με τον άγνωστο. Η συνάντηση αυτή θα οδηγήσει πιθανόν το παιδί σε δίκτυα διεθνών παιδεραστών. Η λύση και σε αυτό το πρόβλημα είναι εξαιρετικά απλή. Δεν δίνουμε σε αγνώστους προσωπικές πληροφορίες όπως όνομα, διεύθυνση, κλπ. Σταματάμε την επικοινωνία μαζί του αν αντιληφθούμε ότι παρεκτρέπεται και ενημερώνουμε τους γονείς μας. Αν η συζήτηση έχει ξεφύγει από τον έλεγχό μας και ντρεπόμαστε να ζητήσουμε βοήθεια από τους δικούς μας παίρνουμε τηλέφωνο, διατηρώντας την ανωνυμία μας, στους αρμόδιους φορείς που θα δούμε στο τέλος. Ακόμη όμως και αν η συνάντηση του μαθητή μέσα στα δωμάτια συζητήσεων δεν οδηγήσει στην προηγούμενη κατάληξη δεν αποκλείεται να το φέρει σε επαφή με απόψεις και συμπεριφορές καθολικά κατακριτέες. Για παράδειγμα οι συνομιλητές του θα μπορούσαν να τον ωθήσουν σε πράξεις βίας, να τον φέρουν σε επαφή με ναρκωτικά ή όπλα, να τον εθίσουν σε ρατσιστικές συμπεριφορές, κλπ Οι μικρότερες ηλικίες δεν αντιλαμβάνονται τη διαφορά μεταξύ του γεγονότος και της άποψης και έτσι είναι πολύ εύκολο σε κάποιον έξυπνο ομιλητή να κατευθύνει το παιδί σε συμπεράσματα που δεν έχουν σχέση με την πραγματικότητα. Το παιδί θα δεχτεί για παράδειγμα ότι οι μετανάστες φταίνε για την ανεργία χωρίς να εξετάσει τις υπόλοιπες κοινωνικοοικονομικές συνθήκες και η πίστη του αυτή θα γίνει τόσο ισχυρή που θα θεωρήσει εχθρό οποιονδήποτε\n3 προσπαθεί να του την αλλάξει (άλλωστε το θέμα του φανατισμού δεν έχει σχέση με το Internet, ούτε γνωρίζει γεωγραφικά όρια). Σύντομα οι απόψεις αυτές θα απομονώσουν το παιδί και θα το φέρουν αντιμέτωπο με την κοινωνία. Για να αντιμετωπίσουμε αυτόν τον κίνδυνο χρειάζεται κριτική σκέψη και ωριμότητα. Πρέπει να συζητήσουμε τις απόψεις που διαβάζουμε στο Internet με άλλα παιδιά αλλά και με μεγαλύτερους, με τους γονείς ή τους καθηγητές μας. Δεν είναι κακό να ακούσουμε όλες τις γνώμες, είναι απαραίτητο. Άλλωστε στο τέλος εμείς είμαστε αυτοί που θα αποφασίσουμε τι θα πιστέψουμε Ένα άλλο πρόβλημα που διογκώνεται ταχύτατα αφορά τη λεγόμενη κυβερνοπαρενόχληση (cyber- bullying). Παρενόχληση (bullying) είναι η επιθετική συμπεριφορά από πρόθεση η οποία επαναλαμβάνεται. Παρενόχληση είναι όταν κάποιος κάνει ή λέει πράγματα για να υποτιμήσει κάποιο άλλο άτομο και να αποκτήσει εξουσία πάνω του. Παρενοχλεί κάποιος τους άλλους όταν τους αποκαλεί με διάφορες ονομασίες, λέει ή γράφει δυσάρεστα πράγματα για αυτούς, τους αφήνει έξω από δραστηριότητες, δεν τους μιλάει, τους απειλεί, τους κάνει να νιώθουν άβολα ή τους φοβίζει, παίρνει ή καταστρέφει τα πράγματά τους, τους χτυπά ή τους κλωτσά και τους ωθεί να κάνουν πράγματα παρά τη θέλησή τους. Όταν η παρενόχληση χρησιμοποιεί το διαδίκτυο για να πετύχει τους σκοπούς της τότε μιλάμε για κυβερνοπαρενόχληση. Τέτοιες συμπεριφορές έχουμε αν οι μαθητές αποστέλλουν κειμένα, , ή άμεσα μηνύματα με συκοφαντικό περιεχόμενο, δημοσιεύουν δυσάρεστες φωτογραφίες ή μηνύματα για άλλους σε ιστολόγια (blogs) ή άλλες ιστοσελίδες, χρησιμοποιούν το όνομα ξένου χρήστη με σκοπό τη διάδοση φημών και ψεμάτων για κάποιον τρίτο (κλοπή ταυτότητας), δημιουργούν ψεύτικα προφίλ σε σελίδες κοινωνικής δικτύωσης, κλπ.. Η παρενόχληση μπορεί να κάνει τα νέα άτομα να νιώθουν μοναχικά, δυστυχισμένα και φοβισμένα, να αισθάνονται ανασφαλή και να πιστεύουν ότι κάτι δεν πάει καλά με αυτά. Χάνεται η εμπιστοσύνη στον εαυτό τους και μπορεί να μην θέλουν να πάνε στο σχολείο ή να συναναστραφούν με συνομηλίκους. Επιπλέον, συνεχής, επίμονη και έντονη παρενόχληση έχει οδηγήσει σε τρομερές συνέπειες όπως η αυτοκτονία παιδιών σε πολλές Ευρωπαϊκές χώρες. Είναι λοιπόν επιβεβλημένο, όπως στην πραγματική ζωή ακολουθούμε κάποιους κανόνες συμπεριφοράς, να είμαστε το ίδιο ευγενικοί και στο διαδίκτυο. Μη ξεχνάμε ότι η κάθε μας ενέργεια στο διαδίκτυο αφήνει ένα «ίχνος» πίσω της που αν το ακολουθήσει κάποιος μπορεί εύκολα να μας ανακαλύψει. Και όταν τελούνται αξιόποινες πράξεις είναι η αστυνομία αυτή που αναλαμβάνει να ακολουθήσει τα ηλεκτρονικά ίχνη και να εντοπίσει τον παραβάτη. Ο παραπάνω κίνδυνος συνδέεται συχνά με τις σελίδες κοινωνικής δικτύωσης (όπως το Facebook, το MySpace, το Digg, το Friendster, το Twitter, το Flickr, τοtagged, το Flixster, το Hi 5, το Classmates, το Imeem, το Skyrock, το Beboo, το Haboo, το Orcut και το ελληνικό zoo.gr) Διεθνείς έρευνες δείχνουν ότι οι μισοί σχεδόν χρήστες ανεβάζουν στο προφίλ τους προσωπικά δεδομένα και φωτογραφίες. Επίσης 2 στους 3 χρήστες πιστεύουν ότι δεν κινδυνεύουν γιατί νομίζουν ότι γνωρίζουν τι δεν πρέπει να δημοσιεύουν, έχουν εμπιστοσύνη στις εταιρείες που παρέχουν τις ιστοσελίδες αλλά και στους άλλους χρήστες. Όμως οι συνεχώς αυξανόμενες κλήσεις στην αστυνομία για προβλήματα που έχουν σχέση με σελίδες κοινωνικής δικτύωσης δείχνει ότι τα πράγματα δεν είναι έτσι ακριβώς. Οι περισσότεροι χρήστες δεν γνωρίζουν ότι το υλικό που καταχωρούν σε πολλές από τις σελίδες αυτές θα εξακολουθήσει να υπάρχει ακόμα και αν οι ίδιοι ζητήσουν να διαγραφούν. Επίσης αγνοούν τον κίνδυνο να φτιάξει κάποιος ένα ψεύτικο προφίλ για τους ίδιους χρησιμοποιώντας ψεύτικα στοιχεία για να τους γελοιοποιήσει ή να τους συκοφαντήσει. Τέλος πολλοί χρήστες ανακοινώνουν στις σελίδες τους την πρόθεσή τους να πάνε διακοπές απλοποιώντας σημαντικά το έργο διαρρηκτών που εκμεταλλεύονται τέτοιες ευκαιρίες. Φροντίστε λοιπόν να καταχωρείτε μόνο τα απολύτως απαραίτητα προσωπικά στοιχεία και προσοχή στις φωτογραφίες και στις πληροφορίες που καταχωρείτε στη σελίδα σας. Ένας άλλος κίνδυνος που παραμονεύει την ώρα της περιήγησης στο διαδίκτυο είναι η επαφή με τα τυχερά παιχνίδια. Καταρχήν, όταν λέμε τυχερά παιχνίδια δεν εννοούμε μόνο το καζίνο ή τα χαρτιά. Τυχερό παιχνίδι είναι και το ποντάρισμα σε ιστοσελίδες τύπου «Πάμε στοίχημα» ή ακόμη και ένα απλό παιχνίδι τάβλι αν οι παίκτες ποντάρουν πάνω στη νίκη τους. Οι ιστοσελίδες αυτές είναι πολλές και παροτρύνουν τους χρήστες να ποντάρουν, δίνοντας τους συχνά τη δυνατότητα να στοιχηματίσουν την πρώτη φορά δωρεάν, προκειμένου να έρθουν σε επαφή με την ιστοσελίδα και\n4 να εθιστούν στη χρήση της. Όταν συμβεί αυτό, το παιδί δεν αρκείται στο να ξοδεύει απλώς το χαρτζιλίκι του αλλά πολλές φορές χρησιμοποιεί κρυφά την πιστωτική κάρτα του γονιού προκειμένου να «ρεφάρει». Φυσικά αυτό δε γίνεται ποτέ αφού τα ηλεκτρονικά παιχνίδια είναι προγραμματισμένα μόνο να κερδίσουν. Παρόμοιο αποτέλεσμα έχει πολλές φορές η επαφή των παιδιών και με τα ηλεκτρονικά μαγαζιά τα οποία τους «πείθουν» να αγοράσουν πράγματα που δεν χρειάζονται ή που δεν έχουν την οικονομική άνεση να αγοράσουν οι γονείς τους. Μακριά λοιπόν από τα τυχερά παιχνίδια αφού μόνο στο όνομα είναι τυχερά. Στην πραγματικότητα είναι πολύ συγκεκριμένο το άτομο που θα κερδίσει, και σίγουρα δεν είστε εσείς. Ένα παρόμοιο πρόβλημα με το προηγούμενο είναι αυτό με τις ηλεκτρονικές απάτες και την καταχώρηση στοιχείων προσωπικών δεδομένων. Όταν λέμε ηλεκτρονικές απάτες εννοούμε παραπλανητικά μηνύματα όπως ότι κερδίσατε ένα μεγάλο ποσό ή ότι πέθανε ένας μακρινός συγγενής σας στην Αφρική και σας στέλνει χρήματα και πρέπει να συμπληρώσετε τον αριθμό λογαριασμού σας για να σας τα καταθέσουν, ή ότι πρέπει να καταχωρήσετε τον αριθμό του κινητού σας τηλεφώνου για να σας στέλνουν δωρεάν ringtones, παιχνίδια, κλπ. Ίσως να μη μπορείτε να σκεφτείτε για ποιο λόγο είναι κακό να πείτε το όνομα και τη διεύθυνσή σας, να δηλώσει την προτίμησή σας για κάποιο θέμα ή να διευκρινίσετε τη θέση της οικογένειάς σας πάνω σε ευαίσθητα ζητήματα. Το υλικό όμως αυτό, είναι εξαιρετικά χρήσιμο στα χέρια των κατάλληλων ανθρώπων οι οποίοι μπορούν να το μεταπωλήσουν και έτσι τα στοιχεία και οι απόψεις του οικογενειακού περιβάλλοντος σύντομα γίνονται «κοινό μυστικό». Η ηλεκτρονική διεύθυνση του χρήστη αρχίζει να βομβαρδίζεται από διαφημιστικά μηνύματα, φτάνουν γράμματα με το συμβατικό ταχυδρομείο από εταιρείες με τις οποίες δεν είχε ποτέ σχέση και το χειρότερο χρησιμοποιούνται κάποια στοιχεία (όπως για παράδειγμα ο αριθμός της πιστωτικής του κάρτας) εν αγνοία του και για το όφελος τρίτων. Ποτέ λοιπόν να μη συμπληρώνετε τα στοιχεία σας, όπως το ονοματεπώνυμο, τη διεύθυνση, κλπ και πολύ περισσότερο τους αριθμούς λογαριασμού της τράπεζας, της πιστωτικής κάρτας, κλπ Μέχρι τώρα μιλούσαμε για κινδύνους που προέρχονται από επιτήδειους που χρησιμοποιούν το Internet παραβαίνοντας τους νόμους. Υπάρχει όμως και μία περίπτωση να βρεθούμε εμείς κατηγορούμενοι αν δεν τηρήσουμε το νόμο για την προστασία των πνευματικών δικαιωμάτων. Ίσως να μη γνωρίζετε ακριβώς τι είναι η πνευματική ιδιοκτησία αφού δε διδάσκεται στα σχολεία μας. Όταν λέμε λοιπόν πνευματική ιδιοκτησία εννοούμε το δικαίωμα να εκμεταλλευτεί οικονομικά ο κάθε δημιουργός το έργο του δηλαδή ο συνθέτης το τραγούδι που έγραψε, ο συγγραφέας το βιβλίο του, ο φωτογράφος την φωτογραφία που τράβηξε, κλπ Σύμφωνα με το νόμο αυτό απαγορεύεται να χρησιμοποιούμε το υλικό κάποιου άλλου αν δεν έχουμε τη συγκατάθεσή του. Πολλές φορές λοιπόν, βρίσκουμε τέτοιο υλικό στο διαδίκτυο και το χρησιμοποιούμε απερίσκεπτα, δηλαδή κατεβάζουμε τραγούδια, ταινίες, φωτογραφίες, κλπ. Στην περίπτωση αυτή είμαστε εμείς οι παραβάτες και μπορεί ανά πάσα στιγμή να μας καταλογίσουν ευθύνες και να βρεθούμε σε μία αίθουσα δικαστηρίου σαν κατηγορούμενοι. Ας φροντίσουμε λοιπόν να γραφτούμε συνδρομητές σε επίσημες ιστοσελίδες από τις οποίες μέσω μικρού ποσού μπορούμε να αγοράσουμε τέτοιο υλικό. Και φτάνουμε στον πιο συχνό κίνδυνο που προκύπτει καθημερινά και αφορά τους ιούς υπολογιστών. Μάλιστα ο κίνδυνος αυτός συνδέεται με τον προηγούμενο αφού πού συχνά το παράνομο υλικό που κατεβάζουμε από το Internet είναι μολυσμένο με ιούς και άλλα κακόβουλα προγράμματα όπως δούρειους ίππους (trojan horse), σκουλήκια (worms), dialers, adware, κλπ. Πολύ συχνά επίσης κολλάμε υιό από διάφορα mail που φτάνουν στον υπολογιστή μας από άγνωστη κατεύθυνση και φυσικά δεν μπορούν να θεωρηθούν αξιόπιστα. Τα κακόβουλα αυτά προγράμματα καταστρέφουν αρχεία, χρεώνουν την τηλεφωνική γραμμή, αποσπούν στοιχεία από τον υπολογιστή για να ενημερώσουν βάσεις δεδομένω, κλπ. Σε όλες τις περιπτώσεις το αποτέλεσμα είναι χάσιμο ωρών και χρημάτων προκειμένου να επανέλθει το μηχάνημα στην επιθυμητή κατάσταση. Προσοχή λοιπόν στους παράνομους δικτυακούς τόπους και στα αγνώστου προέλευσης τα οποία πρέπει να σβήνετε αμέσως μόλις τα δείτε. Φυσικά είναι απαραίτητο να εγκαταστήσετε στον υπολογιστή σας και προγράμματα antivirus τα οποία θα ενημερώνετε συχνά. Ένα τελευταίο πρόβλημα το οποίο αξίζει να αναφέρουμε είναι αυτό του εθισμού στη χρήση του διαδικτύου. Όσο περίεργο και αν φαίνεται, οι περισσότεροι ερευνητές στον τομέα των εξαρτήσεων δέχονται πλέον τη διαταραχή εξάρτησης από το Internet σαν μία ψυχοφυσιολογική\n5 διαταραχή που περιλαμβάνει συμπτώματα απομόνωσης, συναισθηματικές διαταραχές και διακοπή των κοινωνικών σχέσεων ενώ στη χειρότερη μορφή της μπορεί να επιφέρει ακόμη και τον θάνατο. Πρακτικά θα μπορούσαμε να ορίσουμε σαν όριο εθισμού την απασχόληση με το Internet πάνω από 10 ώρες εβδομαδιαίως. Αυτό όμως είναι ένα γενικό όριο και διαφοροποιείται ανάλογα με την ηλικία, τις λοιπές δραστηριότητες, τον κοινωνικό περίγυρο, κλπ. Κάποια από τα σημάδια εμφάνισης τέτοιου είδους εθισμού είναι τα παρακάτω: Το παιδί ξεχνιέται με τις ώρες στον υπολογιστή χωρίς να έχει συναίσθηση του χρόνου που αναλώνει. Λειτουργεί αμυντικά και εχθρικά όταν κάποιος προσπαθεί να θίξει το θέμα αυτό Παραμελεί τις άλλες του υποχρεώσεις στο σπίτι ή στο σχολείο. Απομονώνεται από τους φίλους του. Το διαδίκτυο τον απασχολεί ακόμη και την ώρα που τρώει, που διαβάζει ή κάνει οτιδήποτε άλλο. Αντιδρά νευρικά ή επιθετικά όταν κάποιος τον διακόπτει από το παιχνίδι ή τη συζήτηση που έχει στο διαδίκτυο. Ξενυχτάει τα βράδια προκειμένου να παίξει ένα παιχνίδι. Και τέλος, δείχνει άγχος, ανησυχία, θυμό ή καταθλιπτική συμπεριφορά όταν δεν ασχολείται με το Internet. Στην περίπτωση που φτάσουμε σε τέτοιο σημείο εξάρτησης από το διαδίκτυο, πρέπει να ζητήσουμε τη βοήθεια εξειδικευμένων ιατρών ή να απευθυνθούμε σε γραμμή υποστήριξης όπως αυτή που θα αναφέρουμε στο τέλος. Τελειώνοντας θα ήθελα να τονίσω έναν βασικό κανόνα: Χρησιμοποιήστε το μυαλό σας και την κρίση σας. Μην ξεχνάτε ότι κανείς δεν ελέγχει τις πληροφορίες στο Internet άρα πρέπει να το κάνετε οι ίδιοι. Μην εμπιστεύεστε κανέναν όπως δε θα εμπιστευόσασταν κάποιον άγνωστο που χτύπησε την πόρτα σας και θέλει να μπει στο σπίτι σας. Να ελέγχετε και μετά να επισκέπτεστε δικτυακούς τόπους, να πληκτρολογείτε και να συζητάτε. Ενημερωθείτε για τους κινδύνους και κρατήστε μόνο τα θετικά από τη χρήση του Internet. Και κυρίως μη διστάσετε σε κάθε περίπτωση που διαπιστώσετε κάποιο πρόβλημα να το αναφέρετε στους γονείς σας ή να επικοινωνήσετε με τους παρακάτω φορείς: Τμήμα Δίωξης Ηλεκτρονικού Εγκλήματος Αττικής Λ. Αλεξάνδρας 173 Τ.Κ Αθήνα Τηλ. : , Τμήμα Δίωξης Ηλεκτρονικού Εγκλήματος Θεσσαλονίκης Μοναστηρίου 241 Τ.Κ Θεσσαλονίκη Τηλ.: , Safeline. SafeNet, Στουρνάρη 63, Αθήνα. Τηλ. : Γραμμή Βοηθείας ΥποΣΤΗΡΙΖΩ Μονάδα Εφηβικής Υγείας, Β Παιδιατρική Κλινική Πανεπιστημίου Αθηνών Παράρτημα του Νοσοκομείου Παίδων "Π. & Α. Κυριακού", Μεσογείων 24, Γουδή Τηλ. :


Βρετανία: Σήμερα ο δεύτερος γύρος για την ανάδειξη ηγέτη στους Συντηρητικούς - Aftodioikisi.gr\n18 Ιουνίου 2019 - 15:40\nΤα μανίκια σηκώνει σήμερα το μεγάλο φαβορί για την ηγεσία των Συντηρητικών, Μπόρις Τζόνσον, που ετοιμάζεται να αντιμετωπίσει τους πέντε αντιπάλους του στο δεύτερο γύρο των εκλογών για την αρχηγία των Τόρις στη Βρετανία.\nΣήμερα ψηφίζουν οι βουλευτές του κόμματος και το αποτέλεσμα αναμένεται να ανακοινωθεί το απόγευμα.\nOι έξι υποψήφιοι πρέπει να λάβουν πάνω από 33 ψήφους για να περάσουν την επόμενη φάση της ψηφοφορίας, ενώ ο τελευταίος κόβεται αυτόματα και δεν περνάει στην επόμενη φάση.\nΑύριο και μεθαύριο θα πραγματοποιηθούν και άλλες ψηφοφορίες έως ότου οι υποψήφιοι να μείνουν μόνο δύο. Αυτοί που θα επικρατήσουν, θα συμμετάσχουν σε τηλεοπτικό ντιμπέιτ στο BBC την Πέμπτη.\nΣτην τελική φάση, που θα ξεκινήσει στις 22 Ιουνίου και όπου θα έχουν μείνει δύο μόνο υποψήφιοι, καλούνται να ψηφίσουν και να επιλέξουν έναν από αυτούς, τα περίπου 160.000 μέλη του κόμματος με επιστολική ψήφο.\nΟ διάδοχος της Μέι θα ανακοινωθεί ένα μήνα μετά, δηλαδή την εβδομάδα που ξεκινάει στις 22 Ιουλίου.\nΟ Μπόρις Τζόνσον δεν αποκαλύπτει ούτε… πόσα παιδιά έχει!\nΚι ενώ όλοι περιμένουν το αποτέλεσμα της σημερινής ψηφοφορίας που θα αποκαλύψει τους υποστηρικτές του Τζόνσον, τα βρετανικά ΜΜΕ του επιτίθενται για την μυστικοπάθειά του σε ότι αφορά τον αριθμό των παιδιών του.\nΜε την πρώην σύζυγό του, Μαρίνα Γουίλερ, απέκτησαν τέσσερα παιδιά – δύο αγόρια και δύο κορίτσια- ενώ υπήρξαν πληροφορίες ότι το 2010 απέκτησε μία κόρη εκτός γάμου με την σύμβουλο τέχνης, Έλεν Μακιντάιρ. Η επόμενη ερωμένη του Πετρονέλα Γουάιατ, φέρεται να είχε μείνει έγκυος αλλά διέκοψε την κύηση αφού ο Τζόνσον ήταν ακόμη παντρεμένος.\nΟ ίδιος, πάντως, όπως και οι Συντηρητικοί βουλευτές που τον στηρίζουν, όταν ρωτήθηκε από δημοσιογράφους για το πόσα παιδιά έχει, αρνήθηκε να απαντήσει επισημαίνοντας ότι η προσωπική ζωή πρέπει να μένει στο απυρόβλητο.\nΚΟΣΜΟΣ, ΗΓΕΤΗΣ, ΒΡΕΤΑΝΙΑ, ΓΥΡΟΣ, ΔΕΥΤΕΡΟΣ, ΣΥΝΤΗΡΗΤΙΚΟΥΣ


O Μέσι τέσσερα γκολ πίσω από τον Ρονάλντο! - GOSSIP TIME\nΟ Μέσι συνέχισε τα φετινά μαγικά στο ντέρμπι του Σαββάτου με την Εσπανιόλ στο Καμπ Νόου. Ο Αργεντινός άνοιξε το σκορ με εκπληκτική εκτέλεση φάουλ αλά Πανένκα στο 71′ και έγραψε το τελικό 2-0 στο 89′. Με αυτά τα δύο γκολ ο Μέσι έφτασε τα 31 γκολ στη φετινή Λα Λίγκα και τα 41 σε όλες τις διοργανώσεις.\nΕίναι η 10η συνεχόμενη χρονιά που ο Μέσι έχει 40+ γκολ σε όλες τις διοργανώσεις. Από το καλοκαίρι του 2009, δεν υπάρχει χρονιά που να τον βρήκε με λιγότερα από 40 γκολ στο τέλος της. Και φέτος έπιασε το όριο των 40 γκολ και μάλιστα το πέτυχε ενώ η Μπαρτσελόνα έχει ακόμα να δώσει εννέα αγώνες για το πρωτάθλημα, τον τελικό του Κυπέλλου και τουλάχιστον δύο ακόμα παιχνίδια για το Champions League.\nΑπίστευτη επίδοση, αν συνυπολογίσει κανείς και το γεγονός πως ο Μέσι ήταν τραυματίας για περίπου έναν μήνα στην αρχή της σεζόν.\nΑυτά τα δύο γκολ δεν έφεραν μόνο τον Μέσι στο 40+ και την Μπαρτσελόνα ακόμα πιο κοντά στο πρωτάθλημα. Πλέον ο Αργεντινός μετράει 593 γκολ στην καριέρα του με τη φανέλα της Μπαρτσελόνα σε όλες τις διοργανώσεις. Και πλέον είναι μόλις τέσσερα γκολ πίσω από τα 597 γκολ που έχει ο εκπληκτικός Ρονάλντο με Σπόρτινγκ, Γιουνάιτεντ, Ρεάλ και Γιουβέντους.\nΟ Πορτογάλος πλέον νιώθει την ανάσα του Μέσι πίσω του, αφού ο Αργεντινός συνεχίζει σε ξέφρενους ρυθμούς στα 31 του κι ίσως καταφέρει να κάνει την προσπέραση πριν το τέλος της φετινής σεζόν. Προσπέραση στα συνολικά γκολ, γιατί όσον αφορά τον μέσο όρο, το πράγμα έχει κριθεί.\nΟ Ρονάλντο έχει 0.83 γκολ ανά 90′ στην καριέρα του, δηλαδή ένα γκολ κάθε 108 αγωνιστικά λεπτά. Ο Μέσι όμως έχει 0.98 ανά 90′, δηλαδή ένα γκολ κάθε 92 αγωνιστικά λεπτά! Και πως να γίνει διαφορετικά, όταν οι δύο τους έχουν μόνο τέσσερα γκολ διαφορά, αλλά ο Κριστιάνο έχει παίξει πάνω από 10.000 λεπτά περισσότερα από τον Αργεντινό.\nΗ Δανδουλάκη αποκάλυψε τι συνέβη στο πρώτο της ραντεβού με τον Πλωρίτη\nPrevious post:Η Δανδουλάκη αποκάλυψε τι συνέβη στο πρώτο της ραντεβού με τον Πλωρίτη\nNext post:Πώς ένα κατάστημα με δερμάτινα μεταμορφώθηκε σε μια προσωπική αυτοκρατορία 49 δισ. δολαρίων


Τι είναι το Beef Bacon; | Μάρθα Στιούαρτ - Φαγητό Και Μαγείρεμα\nΤο Beef Bacon είναι η τάση των τροφίμων που περιμένουμε όλοι\nΤο έχετε εντοπίσει στο Trader Joe's, το Whole Foods και πιθανώς ακόμη και στο τοπικό κρεοπωλείο. Να τι πρέπει να γνωρίζετε για το μπέικον βοείου κρέατος.\nΜεΜπρίτζετ Σίρβελ05 Φεβρουαρίου 2021 Κάθε προϊόν που διαθέτουμε έχει επιλεγεί και ελεγχθεί ανεξάρτητα από τη συντακτική ομάδα μας. Εάν κάνετε μια αγορά χρησιμοποιώντας τους συνδέσμους που περιλαμβάνονται, ενδέχεται να κερδίσουμε προμήθεια. Διαφήμιση Σώσει Περισσότερο Τυπώνω\nΑν σας αρέσει να προσθέτετε μπέικον για σχεδόν όλα όσα τρώτε, τότε είναι ώρα να δοκιμάσετε το μπέικον του βοείου κρέατος. «Εάν το μπέικον βρίσκεται στο μενού του εστιατορίου, προέρχεται από μια αγελάδα», δήλωσε ο Marc Zimmerman, ο οποίος κατέχει ΜΑΤΙ στο Σαν Φρανσίσκο και είναι συνιδρυτής της A-Five κρέατα . Φτιαγμένο από κοιλιά βοείου κρέατος, ο ομφαλός, για εσάς που αγαπάτε τη βιομηχανία, το μπέικον του βοείου κρέατος είναι αλμυρό και καλό. Είναι η τάση που όλοι περιμέναμε και θα αναβαθμίσουμε τα πάντα, από τα πρωινά μπέικον, τα αυγά και τα φρυγανιά και τη μεσημεριανή σαλάτα ή το σάντουιτς σας σε αυτά τα λαχανάκια των Βρυξελλών που όλοι γνωρίζουν ότι πρέπει να τρώνε.\nΣχετικά: Οι περικοπές μπριζόλας προϋπολογισμού πρέπει να μαγειρεύετε\nάψητο μπέικον βόειου κρέατος σε έναν πίνακα με άλλες τροφές για πρωινόΠίστωση: Ευγενική προσφορά του Rastelli\nΤι είναι ακριβώς το βόειο κρέας;\nΤο μπέικον του βοείου κρέατος είναι ακριβώς αυτό που ακούγεται: Είναι μπέικον από βόειο κρέας αντί για χοιρινό. Το χοιρινό μπέικον θεραπεύεται απλά, καπνίζεται και τεμαχισμένη χοιρινή κοιλιά. Παρομοίως, το μπέικον του βοείου κρέατος παρασκευάζεται με σκλήρυνση, στέγνωμα, κάπνισμα και στη συνέχεια με λεπτό τεμαχισμό της κοιλιάς βοείου κρέατος. «Το μπέικον wagyu έχει υπέροχη γεύση, είναι ευέλικτο και χρησιμοποιεί πιο λιπαρές περικοπές πιο κοντά στην κοιλιά της αγελάδας», δήλωσε ο Zimmerman. Είναι επίσης Kosher και Halal όταν προετοιμάζεται ως τέτοια.\n«Ξεκινήσαμε να πουλάμε ένα προϊόν μπέικον με βόειο κρέας επειδή υπήρχε μεγάλη ζήτηση για αυτό σε ολόκληρη την περιοχή της Μέσης Ανατολής και θέλαμε να είμαστε σε θέση να προσφέρουμε τη γεύση του αμερικάνικου μπέικον ποιότητας στα νοικοκυριά εκεί», δήλωσε ο Anthony Rastelli, αντιπρόεδρος της Παγκόσμιο τμήμα της Rastelli Foods Group , μια εταιρεία που πουλά μπέικον βοείου κρέατος σε όλη τη Μέση Ανατολή από τις αρχές της δεκαετίας του 2000. «Ήταν σημαντικό να μπορούσαμε να δώσουμε στους πελάτες ένα προϊόν που μπορούσαν να απολαύσουν, ενώ ακολουθούσαν ακόμη τον ισλαμικό νόμο και τους διατροφικούς περιορισμούς».\nΤι αρέσει το Beef Bacon Taste;\nΑνάλογα με την ηλικία σας και τι τρώγατε ως παιδί, η λήψη ενός μπουκιού από βόειο κρέας μπορεί να σας οδηγήσει πίσω στην παιδική ηλικία. Μέχρι το 1990, οι McDonald's μαγειρεύουν τις τηγανητές πατάτες σε ένα μείγμα βοδινού λίπους και βαμβακέλαιο. Το μπέικον του βοείου κρέατος είναι αλμυρό, βοδινό και λίγο βαρύτερο από το μπέικον χοιρινού κρέατος.\nΠώς να μαγειρέψετε με βόειο κρέας\nΘα χρησιμοποιήσετε το μπέικον βοείου κρέατος με τους ίδιους τρόπους που θα χρησιμοποιούσατε χοιρινό μπέικον . Είναι μια εύκολη ανταλλαγή one-to-one. «Το καλύτερο μέρος για το μπέικον βοείου κρέατος είναι ότι η προτεινόμενη μέθοδος μαγειρέματος είναι η ίδια ακριβώς όπως και με το παραδοσιακό μπέικον χοιρινού κρέατος. Απλά τηγανίστε μέχρι τραγανό και απολαύστε! Μπορείτε επίσης να το ψήσετε αν προτιμάτε ', δήλωσε ο Rastelli.\nΠού να βρείτε το μπέικον βοείου κρέατος\nΔιατίθεται συχνά σε μεγάλα σούπερ μάρκετ και καταστήματα λιανικής, συμπεριλαμβανομένης της Walmart (από 5,98 $, walmart.com ) , Ολόκληρα τα τρόφιμα (από 6,99 $, wholefoods.com ) , Trader Joe & apos; s και Fresh Direct (από 14,99 $, freshdirect.com ) μεταξύ άλλων. Εάν είστε αρκετά τυχεροί για να έχετε έναν τοπικό χασάπη, μπορείτε επίσης να ρωτήσετε εάν φέρουν μπέικον βοείου κρέατος ή εάν μπορούν να το παραγγείλουν ειδικά.\nΚαι αν θέλετε να πειραματιστείτε ακόμη περισσότερο με μπέικον, είναι επίσης πιθανό να βρείτε αρνί μπέικον και διάφορα φυτικά μπέικον.\nΈργα Diy & Χειροτεχνία Καθαρισμός & Οργάνωση Αλλα Σχεδιασμός Και Ιδέες Διακοπών Ομορφιά\nπού να δωρίσω είδη χειροτεχνίας κοντά μου\nπώς να κάνετε ένα πλύσιμο βαφής\nπώς να καθαρίσετε τα δάπεδα και τα ενέματα πλακιδίων\nμπορεί η μητέρα της νύφης να φορέσει μαύρο


5+1 τρόποι για να βελτιώσεις την αυτοπεποίθησή σου |\nΠροσοχή στα καλλυντικά. Φωτογραφία κυκλοφορεί στο Ίντερνετ.\tΚυτταρίτιδα – Ολοκληρωμένος οδηγός εξάλειψης μια για πάντα !!!\n5+1 τρόποι για να βελτιώσεις την αυτοπεποίθησή σου\nmystikaomorfias\tHow to, Διάφορα\tδιάφορα\tLeave a comment\nΗ πραγματική αυτοπεποίθηση είναι από τα καλύτερα δώρα που μπορείς να κάνεις στον εαυτό σου. Είναι σημαντικός παράγοντας στις σχέσεις, στη δουλειά, στην υγεία. Πάμε να δούμε 5+1 τρόπους για να τη βελτιώσεις.\n1. Η αυτοπεποίθηση – και η βελτίωσή της – έχει άμεση σχέση με την ενθάρρυνση και την αποδοχή. Απέφευγε ανθρώπους ή καταστάσεις που είναι τοξικά για εσένα και που καλλιεργούν αμφιβολίες για τον εαυτό σου, τις πράξεις σου και τις δυνατότητές σου π.χ. με συνεχόμενη στείρα ή/και αρνητική κριτική, έμφαση στα λάθη ή κάθε είδους υποτίμηση.\n3. Προσπάθησε σε συστηματική βάση να κάνεις κάτι θρεπτικό για σένα. Αυτό μπορεί να είναι π.χ. μια βόλτα στην φύση ή ένα δείπνο με έναν καλό φίλο, το να αγοράσεις ένα δώρο για τον εαυτό σου. Το να κάνεις συστηματικά κάτι θρεπτικό για εσένα συνήθως βοηθάει στο να είσαι σε συνεχή επαφή με τον εαυτό σου και στο να μπορείς να αναγνωρίζεις και να ικανοποιείς τις ανάγκες σου. Αυτό συντελεί σημαντικά στο να έχεις πραγματική αυτοπεποίθηση αλλά και στο να εξελίσσεσαι γνωρίζοντας κάτι καινούριο και θρεπτικό για τον εαυτό σου.\n4. Υπάρχει αρκετή για όλους! Όσο περίεργο κι αν μπορεί να ακούγεται κάποιες φορές οι άνθρωποι αποφεύγουν να πιστεύουν στον εαυτό τους επειδή άλλοι άνθρωποι γύρω τους δεν πιστεύουν κι εκείνοι στον εαυτό τους – έχουν δηλαδή προβλήματα αυτοπεποίθησης. Έτσι μπορεί να πιάνεις καμιά φορά τον εαυτό σου να αισθάνεται ντροπή επειδή είσαι καλός σε κάτι ή βλάκας επειδή οι άλλοι δεν μπορούν να το αναγνωρίσουν. Μην αφήνεις κάτι τέτοιο να σου στερεί την δική σου πίστη στις ικανότητές σου ο καθένας μπορεί να αποκτήσει ή/και να βελτιώσει την αυτοπεποίθησή του εφόσον το θελήσει και το προσπαθήσει.\n5. Τον εαυτό σου τον έχεις πάντα μαζί σου. Το να έχεις πραγματική αυτοπεποίθηση σημαίνει ότι συμπεριφέρεσαι και στον εαυτό σου με αγάπη και αποδοχή. Τα επίπεδα αυτοπεποίθησης δεν είναι κάτι παγιωμένο αλλά μεταβάλλονται. Ωστόσο, μην αφήνεις τα επίπεδα της αυτοπεποίθησής σου να εξαρτώνται και να καθορίζονται σε υπερβολικά μεγάλο βαθμό από τους άλλους ή από τις εξωτερικές συνθήκες γύρω σου. Μπορείς να βάλεις ένα όριο και να υποσχεθείς στον εαυτό σου πως ό,τι και να συμβεί θα προσπαθήσω όσο πραγματικά μπορώ να μην ξεπεράσω αυτό το όριο. Για παράδειγμα, δεν θα σταματήσω να βλέπω τους φίλους μου επειδή χωρίζω ή δεν θα αναβάλω να κάνω τη βόλτα μου ή την γυμναστική μου επειδή είχα μια κακή μέρα στη δουλειά ή θα συνεχίσω την προσπάθεια να βρω την δουλειά ή την σχέση που θα ήθελα ανεξάρτητα από το αν οι ως τώρα οι προσπάθειές μου δεν απέδωσαν όσο θα ήθελα.? Θύμισε στον εαυτό σου ότι αν εσύ δεν είσαι καλά θα χρειαστείς περισσότερη προσπάθεια για να αντεπεξέλθεις σε μια δύσκολη κατάσταση.\nBonus. Εσύ επιλέγεις! Αυτοί είναι μόλις 6 τρόποι από τους πάρα πολλούς που θα μπορούσαν να προταθούν. Διαβάζοντας αυτό το άρθρο ίσως να έχεις σκεφτεί και άλλους, δικούς σου τρόπους, που βοηθούν καλύτερα εσένα να καλλιεργήσεις και να βελτιώσεις την αυτοπεποίθησή σου. Η επιλογή του για το πώς θα το κάνεις – εφόσον το θέλεις – είναι δική σου. Απλά ίσως χρειαστεί να το σκεφτείς, να ψάξεις και να βρεις την καταλληλότερη διαδρομή για σένα. Μπορεί αυτό να γίνει μέσα από ένα άθλημα, από σεμινάρια, από ομάδες, από ατομική θεραπεία, από ένα ταξίδι. Σημασία έχει ότι μπορείς!\nΆρτεμις Αντωνίου, BSc (Hons), MScΣύμβουλος, Ψυχολόγος – Συνθετική Θεραπεύτρια


«NICKY, RICKY, DICKY & DAWN» ΤΟΥ NICKELODEON: CO-STAR MACE CORONEL EXITS - ΙΣΤΟΛΌΓΙΟ\nπόσες ουγγιές αλκοόλ σε ένα μπουκάλι κρασί\nαπό πού προέρχεται το ρούμι bacardi\nπόσες ποσότητες σε ένα ποτήρι\nφεστιβάλ μπύρας και μουσικής Ντένβερ 2016\nμπύρα με ελάχιστη ποσότητα αλκοόλ\nΟι Nicky, Ricky, Dicky & Dawn χάνουν ένα βασικό cast μέλος - Ολοκληρώθηκε η παράσταση;\nΗ επιτυχημένη κωμωδία του Nickelodeon Nicky, Ricky, Dicky & Dawn είναι τώρα μόνο στους Nicky, Ricky και Dawn.\nΟ Mace Coronel, ο 13χρονος ηθοποιός που συμπρωταγωνιστεί ως Dicky, έχει αποχωρήσει από τη σειρά, σύμφωνα με μια αναφορά από τον αδελφό μας ιστότοπο Προθεσμία και η έξοδος του σημαίνει ότι η παράσταση θα μπορούσε να τελειώσει μετά την επερχόμενη τέταρτη σεζόν.\nΟι Nickelodeon και Coronel έχουν χωριστεί μεταξύ τους, σύμφωνα με μια δήλωση δικτύου που τονίζει ότι ήταν μια αμοιβαία απόφαση. Ωστόσο, η Deadline αναφέρει ότι οι εντάσεις είχαν παραμείνει πίσω από τα παρασκήνια για λίγο, λόγω μιας σύγκρουσης προσωπικότητας μεταξύ των νέων ηθοποιών της παράστασης. Ο Coronel αποχώρησε από την παράσταση με πέντε επεισόδια που απομένουν για να κινηματογραφηθεί στη σεζόν 4, η οποία πρόκειται να ξεκινήσει το επόμενο έτος. Δεν έχει ληφθεί ακόμη απόφαση για πιθανή πέμπτη σεζόν.\nΟ Coronel ανακοίνωσε ότι βγήκε από το σόου σε μια ανάρτηση Instagram στις 10 Σεπτεμβρίου:\nΓεια σας, λοιπόν, εδώ είναι τα νέα που μπορώ να μοιραστώ Έτσι σε αυτήν την εικόνα βρίσκομαι σε ένα σετ για μια νέα ταινία που δουλεύω (όχι αυτό δεν είναι το πραγματικό μου δωμάτιο). Αλλά βασικά ήθελα να ανακοινώσω ότι από 3 εβδομάδες πριν είμαι ο Nicky Ricky Dicky Dawn! Έκανα αμοιβαία συμφωνία με τον Nickelodeon και η παράσταση συνεχίζεται χωρίς εμένα και είμαι τόσο ενθουσιασμένος που επέστρεψα σε κάποια σοβαρά και πιο διαφορετικά έργα. Πείτε αντίο στο 'Ντίκι'. Αγαπώ και τα 748k από εσάς ❤ και ανυπομονώ να προχωρήσω και να μοιραστώ το επόμενο στάδιο της ζωής μου και να δουλέψω με όλους εσάς.\nΜια ανάρτηση που κοινοποιήθηκε από τον χρήστη Γάτα (@macecoronel) στις 10 Σεπτεμβρίου 2017 στις 11:33 π.μ. PDT\nΝτεμπούτο στο Nickelodeon το 2014, Nicky, Ricky, Dicky & Dawn επικεντρώνεται σε τέσσερα τετράπλευρα που δεν έχουν τίποτα κοινό και πολεμούν μεταξύ τους συνεχώς. Η σεζόν 3 έκανε το ντεμπούτο του τον Ιανουάριο, με την πρεμιέρα να σημειώνει συνολικά 1,6 εκατομμύρια θεατές.